Master berri bat ireki dute aurten Baionako Euskal Ikasketetan | Master berri bat ireki dute aurten Baionako Euskal Ikasketetan – iparraldekohitza\nBaionako fakultateko Euskal Ikasketek lehen mailako euskarazko irakasleei eskainiko diete formakuntza – Hizkuntz zertifikazioen eskaintza ere sendotuko dute.\nBaionako fakultateko Euskal Ikasketek beren sartzea egina dute, eta erronka berriarekin ekin diote ikasturteari.\nSeaskako lehen mailako irakasleak formatzeko master bat abiatuko dute aurten, nagusiki Baionan eramanen dena. «Aspalditik ari gara elkarlanean, funtsean helburu bera baitugu, formakuntza duin eta kalitatezkoa bermatzea euskaraz irakasle izanen direnentzat», esplikatu du Ur Apalategi Euskal Ikasketen arduradunak. Orain arte, publikoan irakasteko xedea zutenentzat zen masterra, Pauen. Sare elebidunean euskaraz irakasteko formakuntza ere bertan jasotzen zuten ikasleek. Baina euskaraz zituzten orduak «guti ziren» Apalategiren hitzetan: «Guti diodanean, arras guti ziren, master osoan 70- 100 ordu. Halako ordu kopuruarekin ezinezkoa da irakasleak ongi formatzea». Baionako fakultateko irakasleek ematen zituzten ordu horiek, baina zerbitzu-emale soil gisa. Euskal Ikasketen adarretik protesta egin zuten, beren iritziz jendea irakaskuntzara «prestakuntzarik gabe» bidaltzen ari baitziren.\nAurten estreinatuko duten masterrak, hain zuzen, lehen mailan murgiltze ereduan irakatsiko dutenak formatzea du xede. Seaskako irakaslegaiek izen-emate bikoitza egin beharko dute, Pauen eta Baionan, baina, izen emate nagusia bertakoa izanki, Baionako fakultateko Euskal Ikasketen adarrak izanen du formakuntzaren gidaritza. Publikoan irakasle izan nahi dutenek Pauen eman beharko dute izena eta beren euskarazko formakuntza sendotzeko parada izanen dute astean behin Baionan klaseak hartuz.\nApalategirentzat «ezinbesteko pausoa» da, azken urteetan Akademiako inspektoreak finkatu postuak betetzeko lanak zituztelako publikoan. «Iaz, zortzi posturentzat hiru hautagai aurkeztu ziren; aurten, hamabirentzat hautagai bakarra». Hezkuntza sisteman «disfuntzionamendu» argi bat bazen, master honekin konpontze bidean jar litekeena.\nCAPES bigarren mailako irakaskuntzako irakasle gaitasun agiriaren fisionomia da Euskal Ikasketen esku ez den bakarra, «eskualdeko hizkuntzentzat» azterketak nolakoa izan behar duen zuzenean ministerioan finkatzen baitute oraindik. «Erabaki politiko bat da, nolabait». Eskuragai izanen den postu kopurua ere urtero deskubritzen dute, eta, azken urteetan, publikoan eta pribatuan bana izan ohi da. Iaz, publikoan «sorpresa ona» izan zuten, bi postu jarri baitzituzten. «Espero dezagun joera horrek segituko duela, terrenotik datorren eskariak behar gorrian direla erakusten baitu. Bai publikoan, bai Seaskan eta baita irakaskuntza pribatu-katolikoan ere; irakasleak eskas dira».\nMaster berriarekin eman dutena ez da pauso txikia, kontuan harturik euskal ikasketen fakultatean izena ematen duten gehienek irakasle izateko asmoarekin egiten dutela. Hori da «funtzio ikusgarriena», nahiz eta ikasketen aspektu generalista atxikitzen saiatzen diren. «Guregana datozen ikasleen %30-40 inguruk ez dute argi bere xede profesionala, eta badira urte batzuen ondoren ikasketetara itzultzea erabaki dutenak ere», Apalategiren arabera. Horregatik, orotariko ikasleei «bazka ematen» saiatzen direla dio: «Ikasketa hauek kultur ikasketak dira, ez bakarrik ikasketa profesionalizatzaileak». Baina ez du uste jendeak irudi hori izatea kaltegarria denik ere, ikasketei helburu bat markatzen dielako eta agian bestela etorriko ez litzatekeen publiko bat erakartzen duelako. Hala ere, argi du beren misio garrantzitsuenetakoa ikasleen maila linguistikoa bermatzea dela, ondoren gizarteratzean, beren dena delako lanbidean «euskara maila duina» izan dezaten.\nKlaseetako hizkuntza oreka da «ikasleen kezka handi bat». Ahal duten neurrian euskara lehenesten saiatzen direla dio Apalategik, «hori da gure helburua eta gure filosofia», baina tarteka muga batzuekin topo egiten dute.\n«Ez dugu beti aurkitzen espezialistarik gai jakin batean euskaraz aritzeko gai denik eta admnistratiboki unibertsitatean ari daitekeenik ». Unibertsitatean ordu batzuk eman ahal izateko, bestalde, lan bat izatea baitezpadakoa da gaur egun; ondorioz, langabeak ezin dituzte kontratatu. Horrek aukera eta ate asko ixten dizkiela dio irakasleak: «Askotan behartuak gara Hego Euskal Herrira jotzea; bestela, hemen biziki zaila da aurkitzea jende diplomaduna, formatua, euskaraz gai, lan bat duena eta prest dena orenak egiteko. Biziki ekuazio zaila da». Horregatik, gai batzuetan frantsesezko irakasgaia proposatu behar izaten dutela dio, «baina proportzioa ez da kezkagarria», lehen urteetan frantsesezko irakasgai batzuk izanik ere ondoren euskara nagusi baita.\nAurten, 55 ikasle inguru bildu dituzte orotara lizentzia eta masterretan, beste urteetan baino gehiago. «Egoera osasuntsua» dela dio Apalategik, eta azken urteetan aski egonkorra. Doktoregaiak 15 dira aurten. Orotariko gaiak landuko dituzte, linguistika, soziolinguistika edo literatura arloan bereziki.\nOro har pozik da Euskal Ikasketen arduraduna, unibertsitatean konfiantza egiten dietelako eta gero eta ardura gehiago dutelako. Azkena, hizkuntz zertifikazio eskaintzaren sendotzea. Orain arte, B1 mailako formakuntza eta azterketa proposatzen zituzten. Aurten, C1 maila ere bai. «Ardura horiei guziei aurre egiteko jendea behar da, eta gure lantaldea sendotzeko borrokatu behar gara». Hori da gaur egun duten erronka nagusia. «2017rako postu berri bat zin eman digute; ea gauzatzen den».\nEmakumeen mundu martxak Gixuneko “erailketa matxista” salatu du\n«Alde anitzetako borrokak sortu behar direla uste dut»\nuztaila 24, 2016\nEkarpen bat For "Master berri bat ireki dute aurten Baionako Euskal Ikasketetan"\nurria 12, 2015\nEz dut ulertzen: “Seaskako lehen mailako irakasleak formatzeko master bat abiatuko dute aurten, NAGUSIKI BAIONAN ERAMANEN DENA.”\nEta astean behin klase dute Baionan?


Australiako koral hesia - ZientziaEus\nAustraliako koral hesia\nAustraliako koral-hesia munduko itsas mirari ederrenetakoa da. Koral itsasoan dago kokatua, Australiatik ipar-mendebaldera, eta planetan bizirik dagoen koral-arrezife handiena da. Goitik begiratuta, itsasoko habitat berezi honen ikuspegia liluragarria da, ia ia irreala dirudi. Sakonera txikiko ur garbiei esker, zerutik erraz antzematen zaio itsas hondoan jaio eta bizi den ekosistema aberatsari.\nAskok esaten dute Australiako koral-hesia munduko izaki bizidun handiena dela. Errealitatean, korala, milimetro gutxi batzuetako organismo bat da, itsas lore txiki-txiki bat... baina itsasoan disolbatuta dagoen kaltzioa hartu eta bere ehunetan finkatzeko ahalmena du.... horri esker sortzen ditu bere ohiko itxura ematen dioten egitura trinko horiek. Korala hiltzen denean, haren kaltziozko egiturak iraun egiten du itsasoan; orduan, beste koral batzuek egitura horiek kolonizatu eta berriak sortzen dituzte belaunaldi zaharren gainean. Prozesu horren ondorioz, koral-arrezifeak sortzen dira. Australiakoa 2000 km luze da, munduko handiena . Gainera, 1500 arrain-espezie eta 4000 molusku-espezieren bizitokia da.\nKoralezko ekosistema ederra bezain hauskorra da, ahula da. Duela gutxira arte, kutsadura eta neurririk gabeko arrantza izan ditu arerio nagusiak, baina, zorionez, Australiako koral-hesia gune babestua da dagoeneko. Orain, berriz, planetaren berotzea du etsai nagusi. Koralak oso sentikorrak dira ozeanoaren tenperatura-aldaketekiko; horregatik, bada esaten duenik Australiako koral-hesiarena iragarritako heriotza baten kronika dela.\nMiraria Australiako arrezifeetan\nKoral-hesi bat aurkitu dute Australian


Gazteek etxebizitzak alokatzeko diru-laguntzak Elgoibarko Udalean - GazteBizHitza: FAQ eta deialdiak etxebizitzari buruz\nGazteek etxebizitzak alokatzeko diru-laguntzak Elgoibarko Udalean\n- Alokairuko kontratu baten titular izatea (prestazioaren zenbatekoa kontratuaren titular diren maizter guztien artean zatituko da). - Errentatzailearekin familia harremanik ez izatea, gutxienez, odolkidetasuneko edo kidetasuneko 2. mailara arte. - Etxebizitzan erroldatuta egotea. - Jabetzako etxebizitzarik ez izatea (herentzia edo dohaintza bidez eskuratu den etxebizitzaren titularkidea izan ezik, baldin eta titularkide bakoitzari dagokion ehunekoak % 50 gainditzen ez badu, eta etxebizitzaren partaidetzako balioak 50.000 €-tik gorakoak ez badira). - Eskaera egiten den unean, etenik gabe, gutxienez 2 urteko antzinatasunarekin Elgoibarko udalerrian erroldatuta egotea; edo bestela, udalerrian, etenik gabe, 5 urtez erroldatuta egon direla egiaztatzea. Nahikoa izango da titularkideetako batek baldintza hau betetzea. - 18-35 urte izatea, inoren kargura dauden adingabeak izan ezik. - Urtean 32.000 €-tik gorako sarrera gordin haztaturik ez izatea, ezta 600 €-tik gorako kapital higigarriaren errentarik ere. - Elgoibarko Udalaren zergen eta zigorren ordainketak egunean izatea, eta gainerako zerga betebeharrak (Foru Ogasuna) eta Gizarte Segurantzarekiko betebeharrak betetzea.\nDirulaguntzaren xedea: Neurri batean, 18 eta 35 urte bitarteko gazteei, 2019. urtean Elgoibarko udalerrian alokairuko etxebizitzaren bat dutenei, ohiko bizitoki gisa erabiltzen diren etxebizitzen alokairuak ordaintzen laguntzea.\nHerritarren Arreta Bulegoa /Santa Ana kalea, 2 / Elgoibar (Gipuzkoa) / Telefonoa: 943 741050\n2019-05-7ko 84. Gipuzkoako Aldizkari Ofiziala.


MURGILDU SAGARDOAREN MUNDURA. | Satxota Sagardotegia\nMURGILDU SAGARDOAREN MUNDURA.\n2019 ko SAGARDO EGUNAK ETA AZOKAK\nITURRANDIK SATXOTA SAGARDOTEGIRA IBILALDIA.\nTaldea Iturraran parketxean elkartuko da eta ibilaldiari ekingo zaio. Bidean zehar sagasti zahar bat bisitatzeko aukera izango da, Agorregiko burdinola eta errotak. Manterola erreka lagun Satxota sagardotegiraino ibilbidea egingo dugu oinez.\nSatxota sagardotegian bisita: Sagardoaren historia Euskal Herrian, sagardoaren garrantzia gure kulturan, Satxotaren historia, laborazioaren azalpena "sagarretik sagardora" bertako istalazioak ikusiz + dastatzea + bazkaria.\n-Sagardotegiko menua: Bakailao edo sardin zahar tortilla, bakailaoa piperrekin eta txuleta. Postrea: gazta, sagar gozokia eta intxaurrak.\n-Menua arkumearekin:Bakailao edo sardin zahar tortilla, arkumea burduntzi erara erreta entsalada berdearekin. Postrea: gazta, sagar gozokia eta intxaurrak.\n-Menua txerrikumearekin: Bakailao edo sardin zahar tortilla, txerrikumea labean erreta entsalada berdearekin. Postrea: gazta, sagar gozokia eta intxaurrak.\n- Ibilaldia Iturraranetik Satxotara + bisita Satxotan dastatzearekin + bazkaria sagardotegiko menuarekin = 39 euro pertsonako.\n- Ibilaldia Iturraranetik Satxotara + bisita Satxotan dastatzearekin + bazkaria arkumearen menuarekin = 42 euro pertsonako.\n- Ibilaldia Iturraranetik Satxotara + bisita Satxotan dastatzearekin + bazkaria txerrikumearen menuarekin = 42 euro pertsonako.\n*Iraupena: 3 orduko ibilaldia + ordu bateko bisita Satxotan + bazkaria.\nITURRARANGO ERLATEGIRA BISITA: erlauntzen irekiera + SATXOTA SAGARDOTEGIAN BISITA + BAZKARIA.\nArgizari labirintoak, erleen sekretuak bertatik bertara:\nErlazain jantziarekin erlauntzen irekiera burutuko da eta bisitariak abaraskak gertutik ikusteko aukera izango du. Arrautzak, larbak eta erle langileak ikusiko ditugu, zorte apur batekin erlamandoen eta erregina berrien gelaxkak ere ikusiko ditugu. Iturraran Parketxetik abiatuko den ekintza honek erleen misterioak ezagutzeko aukera zoragarria eskaintzen die bisitariei. Bisita honetan erleek sagarrondoen polinizazioan eta produkzioan duten garrantzia azpimarratuko da.\nOndoren Satxota sagardotegira joango gara.\n-Menua arkumearekin: Bakailao edo sardin zahar tortilla, arkumea burduntzi erara erreta entsalada berdearekin. Postrea: gazta, sagar gozokia eta intxaurrak.\n- Iturrarango erlategira + bisita Satxotan dastatzearekin + bazkaria sagardotegiko menuarekin = 36.50 euro pertsonako.\n- Iturrarango erlategira bisita + bisita Satxotan dastatzearekin + bazkaria arkumearen menuarekin = 39.50 euro pertsonako.\n- Iturrarango erlategira bisita + bisita Satxotan dastatzearekin + bazkaria txerrikumearen menuarekin = 39.50 euro pertsonako.\n*Iraupena: ordut'erdiko bisita Iturrarango erlategian + ordu bateko bisita Satxotan + bazkaria.\nAGORREGIKO BURDINOLETARA BISITA + ERROTAK + SATXOTA SAGARDOTEGIAN BISITA + BAZKARIA.\nTaldea Iturraran parketxean elkartuko da eta jarraian Agorregiko burdinola eta erroten ingurura oinezko ibilbidea hasiko dugu, Bidean zehar sagasti zahar bat bisitatzeko parada izango dugu. Bukaeran, aintzinan bezala, uraren indarraz jarriko dugu lanean burdinolaren eta erroten makineria. Ondoren Satxota sagardotegira joango gara.\n- Agorregiko burdinoletara bisita + errotak + bisita Satxotan dastatzearekin + bazkaria sagardotegiko menuarekin = 36.50 euro pertsonako.\n- Agorregiko burdinoletara bisita + bisita Satxotan dastatzearekin + bazkaria arkumearen menuarekin = 39.50 euro pertsonako.\n- Agorregiko burdinoletara bisita + bisita Satxotan dastatzearekin + bazkaria txerrikumearen menuarekin = 39.50 euro pertsonako.\n*Iraupena: ordut'erdiko bisita Agorregin + ordu bateko bisita Satxotan + bazkaria.\nITURRARANGO TOLARE ZAHARRA ETA SAGASTIA EZAGUTZEN (Pagoetako arbasoen urratsak: Baserria eta bertako produktuak)+ SATXOTA SAGARDOTEGIAN BISITA + BAZKARIA.\nTaldea Iturraran parketxean elkartu eta baserriaren inguruko ofiziozko bisita bat egingo da. Baserriaren historia, antolaketa, lanbide ezberdinak eta ekoizten ziren produktu ezberdinak ezagutuko dira baserria bisitatzen den heinean, sagardogintza nabarmenduz, oraingo egituran antzinako tolare zaharraren arrastoak ikus baiditzakegu. Bisitari amaiera inguruan dugun sagastia ezagutuz emango zaio. Ondoren Satxota sagardotegira joango gara.\n- Iturrarango tolare zaharra eta sagastia + bisita Satxotan dastatzearekin + bazkaria sagardotegiko menuarekin = 36.50 euro pertsonako.\n- Iturrarango tolare zaharra eta sagastia + bisita Satxotan dastatzearekin + bazkaria arkumearen menuarekin = 39.50 euro pertsonako.\n- Iturrarango tolare zaharra eta sagastia + bisita Satxotan dastatzearekin + bazkaria txerrikumearen menuarekin = 39.50 euro pertsonako.\nBISITA HAUEK BURUTZEKO TALDE MINIMOA 10 PERTSONETAKO DA.\nEuren sagardoa bertan produzitzen dute ondoren enboteilatuta merkaturatzeko. Sagardotegiak 200 mahaikideentzat tokia du.\nostirala 13:30–18:00, 20:00–24:00\nlarumbata 13:30–18:00, 20:00–24:00\nSATXOTA SAGARDO NATURALA


ESRI - 2. orria - Geofumadak\nGIS Online ikastaroak, gaztelaniaz, batzuk doakoak\nGeospatial Training Geographic Information Systems aplikatutako programazio gaietan trebakuntzan diharduen enpresa da. Ingurune erdaldunera hedatzen hasi da duela gutxi, antzeko ikastaroekin eta ingurunearekin zerikusia duten irakasleekin. Prestakuntza Geoespazialaren abantailen artean, ikastaroak gaztelaniaz jaso daitezkeelakoan daude:\nDuela denbora bat oso gogotsu nengoen sare sozialean sartzeko, ziur nago argazkiak bidaltzen eta galtzak kolorea esaten diharduten nerabeentzat dela. Baina ekimen honen eta MySpace edo Hi5 bezalako beste batzuen arteko desberdintasunak! demostratu berriro ere gauzak tematzen gaitezkeela tematzen, ...\nAutodesk Bentley Sistemak Bloga ESRI My egeomates\nAurreko mezuan sestrak dituen irudi bat georeferentziatu genuen, orain Civil 3D sestra bihurtu nahi ditugu. Kurbak digitalizatzea Horretarako, prozesua ia automatizatzen duten programak daude, hala nola AutoDesk Raster Design, Descartes-en baliokidea Bentley-n edo ArcScan ESRI-n. Kasu honetan oinez egingo dut, ...\nAutodesk Bentley Sistemak 3D zibila ESRI Google Earth\nAutoCAD-Autodesk, Nabarmenduak, topografia\nGoogle Maps-ek errendimendua hobetzen du\nGoogle-k mapen arakatzailearen beta bertsio berria kaleratu du, tresna nahiko interesgarriekin. Kasu honetan, aktibatzeko Berria esteka exekutatu behar duzu. laborategiko proba ikurraren eskuinean, eta aktibatu aukerak. Abisua argia da, egiten ari diren probak baino ez dira, beraz ...\nGoogle Earth / Maps, berrikuntzak, Earth birtualak\nAurreko orria page 1 page 2 page 3 page 4 ... page 8 Hurrengo orria


- - -Hernani-Club-Rugby-Elkarteko Harrobia: 15_06\nSan Joaneko konpartsa Hernaniko errugby taldearekin\nSan Joanak amaitzeko, 50. urteurrenaren ospakizunekin jarraituz, San Joan konpartsan ere oroitu dira Errugbi taldea omentzen.\nEgilea: Xenper ordua 11:34\nTag: 14-15, Besteak\nMajadahonda 7ko torneoan sub16 taldea Txapeldunordea\nEzin hobeto bukatu dute denboraldia SUB16 eta SUB18ko taldeak Majadahondan SUB16 ko taldea Bigarrena eta SUB 18 taldea Hirugarrenak sailkatu baitira. Zorionak. Esan beharra dago ere, AVILAko S18taldea Hernaniko S16ko jokalariekin jokatu zuela Torneoa igandean. Hori horrela, AVILA taldea hernaniarrekin Bostgarrena sailkatu zan.\nEgilea: Xenper ordua 16:59\nTag: 14-15, Madril, Majadahonda, sub16, sub18, zazpikoa\nSub16,Sub18 Taldeak Majadahonda 7ko Torneora\nGaur irten dira Madrileruntz bi taldeak.\nIrteera arratsaldeko 4 etan Landaretik.\nDenboraldi honetako azkeneko torneoa dute.\n16 urte azpikoak:\n18 urte azpikoak:\nTag: 14-15, Majadahonda, sub16, sub18, zazpikoa\n12,14 urte azpikoek denboraldi amaiera\nSub-12 taldeak denboraldi bikaina egin duela esan genezake,, emaitzetik aparte rugby joku bikaina eta ikusgarria egin bai dute, joan diren leku guztietan maila ona heman dute eta.\nAurten Sub-12 mahilan Gipuzkoako liga irabazi dute, mailaz igo eta Sub-14 ko konsolazio ligan ere, beraien taldean aurrena gelditu dira.\nIparraldeko bi torneoetan, Pardo Hendaian eta Carmen Inmobilier (lehen Olano),Donibane Lohitzunen laugarren eta hirugarren gelditu ziren, meritu handiko postuak dira Iparraldean lortutakoak eta han ikasitakoak.\nAurrerago Araba Cupeko eta Gipuzkoa Rugby Torneoko garaipenak iritsi ziren, bi garaipen hauetan gainera, Hernani Rugby Eskola izan zen Rugby Eskola hoberena izendatua.\nUrteko laburpen bezela hemen bideo bat, Sub12 eta Sub 14B 2014-15 Rugby Denboralia 30 minututan.\nEgilea: Xenper ordua 13:32\nTag: 14-15, sub12, sub14\nXIV. Errugbi Eskolen arteko Landare Torneoa\nAurten bai, aurten uholdeen ondorioetatik errekuperatu dira Landareko zelaiak eta torneoa aurrera emateko baldintzak badaude. Beraz, datorren ekainaren 8an XIV. Errugbi Eskolen arteko Landare Torneoa jokatuko da Landare-Toki errugbi zelaietan, goizeko 10:00etan hasi eta 14:00ak arte. Bi mailatako gaztetxoak ariko dira lehian; hots, Alebinak, Sub13, eta Benjaminak, Sub11. Beraz, 10 urtetik 13 urte bitartekoak. Guztira zazpi Elkarte bilduko dira Torneoan: Hendaia eta Hazparne, Lapurdiko taldeak, Bizkaiako Getxo eta Ordizia, Bera Bera, Zarautz eta Hernani gipuzkoarrak. Aipaturiko egun horretan, Landaren 245 gaztetxo inguru eta hainbat hezitzaile elkartuko dira.\nTag: 14-15, Landare_torneoa\nI. Gipuzkoa Torneoa. Sub16 taldea\n16 Urte azpiko taldeak Landaren jokatu zuen.\nBere multzoko partidu guztiak irabazi zituen (ATSS,Ordizia, BeheNafarroa, La Unica).\nFinalean, 2.zatian DONIBANE LOHITZUNE izan zan nagusi zelaiean.\nEgilea: Xenper ordua 23:15\nTag: 14-15, Gipuzkoa, torneoak


Hernaniko Koordinadora Feministak, azken urteetan Hernaniko gizon gazte batek eragindako erasoen berri jaso izan du, eta jakinarazi du «dagoeneko 3 eraso sexual oso larriren berri» izan duela. Hau guztia salatzeko, ostegun honetarako kontzentrazioa antolatu da, 19:00etan.\nAlbiste hau Urumeako Kronikak argitaratu du eta Creative Commons BY-SA 3.0 lizentziari esker ekarri dugu.\nIndarkeria matxistaren aurkako elkarretaratze bat Hernaniko Plaza Berrian (argazkia: Urumeako Kronika).\nAzken urteetan, Hernaniko Koordinadora Feministak gizon gazte batek eragindako «erasoen berri» jaso izan du, eta gainera, jakinarazi du, «3 eraso sexual oso larriren berri» izan duela, eta horietako bat «denboran errepikatua, eta ondorioz emakumeari itoaldi haundiagoa sortu diona».\nHori horrela, Hernaniko Koordinadora Feministak eraso hauen aurrean «haserrea» adierazi nahi izan du. Eta mezu hau helarazi du: «Eraso sexualez zabaltzen den irudia da gauean, etxera bidean bakarrik goazela gizon ezezagun batek egindakoa. Baina errealitateak erakutsi digu, hori ez dela horrela, erasotzaileak gure komunitateetakoak direla, aurretik ezagutzen ditugu, gure gertukoak, ingurukoak, gure familiako kideak, koadrilakoak, militantzia kideak, eta ez gauez, izkina ilun batean agertzen diren mamuak. Erasotzailea ez da Txotx garaian etorritako gizon bat, edota kanpotik Hernanira bizitzera etorritakoa, ezta gau batean Hernanitik pasa zen ezezagun bat ere. Baizik eta, gure komunitateko kide bat, erasotu dituen emakumeek aurretik ezagutzen zuten pertsona hori, gerora, beraiengandik gertu egon izan da, haien ezinegona areagotuz».\nHori horrela, erasoei aurre egitea «guztioi dagokigun zeregina» dela azaldu du, izan ere «erasoak ez dira gertatzen erasotzailea munstro bat delako, baizik eta sozialki toleratzen eta, askotan, ezkutatzen direlako. Horrexegatik, erasotzailea gertukoa denean, salatzea, aurre egitea eta hartu beharreko neurriak hartzea ere gehiago kontatzen da. Era berean, azpimarratu nahi dugu, indarkeria matxista gure jendartean indarrean dauden genero harremanen ondorioetako bat dela, eta dugun arazo sozial larrienetariko bat ere bai».\n«Prozesu bat jarri dugu martxan»\nHernaniko Koordinadora Feministak jakinarazi du, «erasotutako emakumeen osatze eta erreparazioa helburu, eta erasoak berriz ez gertatzeko xedez, emakumeek eurek adierazitako beharretatik abiatuta, prozesu bat jarri dugula martxan, erasotzaileari hainbat betebehar eta eskakizun exijituz. Prozesuaren jarraipen bat egingo da, halaber».\n«Haserre» daudela helarazi nahi izan dute, «amorratuak eta prozesua berriro ez gertatzeko neurriak jorratzen ari garen arren, gertatutakoa publikoki eta kalean salatu nahi dugu. Ez bada esaten, badirudi ez dela existitzen, eta bai, Hernanin eraso sexualak gertatzen dira, gure komunitateetan pairatzen ditugu, eta gure ingurukoak dira erasotzen gaituztenak. Ez ditugu onartuko, ez gara isilik geratuko!».\nHori guztiagatik, Hernaniko Koordinadora Feministak gure herrian gertatutako eraso sexualak publikoki salatzeko deialdia zabaldu du, eta «parte hartzera gonbidatu nahi zaituztegu».\nOstegun honetan, guzti hau salatzeko, kontzentraziorako deia egiteaz gain, bertaratzeko deia luzatu dute, arratsaldeko 19:00etan Tilosetan.\nKanal hauetan artxibatua: Indarkeria matxista | Feminismoa | Hernani


Erretzaileari • ZUZEU\nLaura Freijok Uriola agerkarian.\nHau ez da paternalismo ariketa bat, ez bainator esatera erretzeari utzi behar diozunik, ez eta zure bizitzarekin nahi duzuna egiteko eskubide osoa ez duzula. Hau eskaera gutun bat da, kontzertuetan, antzokian, tabernetan, gaztetxeetan… ez erretzeko eskaera formal bat.\nBadakit, ziur aski, esageratua naizela pentsatuko duzula (askotan leku itxi baten barruan ez erretzeko esan dizudanean pentsatu duzun bexalaze), baina; tira, nik ahalegina egingo dut eta erabakia zure eskuetan utzi.\nEzin gutun hau bukatu eskaera hau egiteko arrazoiak aipatu gabe: nahiko nekatuta nago leku itxietan sartu eta zure zigarroaren keak uzten duen airea arnasteaz, eta ostegun, ostiral eta larunbatero janzten dudan arropa guztia (bai, bufanda ere) garbitzera bota behar izateaz. Nekatuta nago bileretan zure ondoan jarri ezin izateaz, ke guztia irentsiko dudalako nahiz eta jakin badakidan niri ez botatzeko ahalegina egiten duzula. Nekatuta nago, kontzertu bat ikustera joan eta erretzen ez duzun bitartean albo batean gordetzen duzun zulo fabrika den zigarroaz pendiente egoteaz, kontzertuaren haria etengabe galduz. Nekatuta nago txosnetan garagardoak zerbitzatzen dituzun bitartean zigarroa atzamarrean zintzilik duzula ikusteaz. Nekatuta nago.\nBeste gabe, eta nire eskaera kontuan hartuko duzulakoan, agurtzen zaitut.\nEztabaidatzeko prest dagoen ez erretzailea.


Larnod - Wikipedia, entziklopedia askea.\nHugues TRUDET (2014-2020)\n47° 11′ 09″ N, 5° 58′ 19″ E / 47.1858°N,5.9719°E / 47.1858; 5.9719Koordenatuak: 47° 11′ 09″ N, 5° 58′ 19″ E / 47.1858°N,5.9719°E / 47.1858; 5.9719\nBeure, Pugey eta Rancenay\nLarnod Frantziako udalerria da, Doubs departamenduan dagoena, Franche-Comté eskualdean. 2013an 735 biztanle zituen.\n2007an Larnod udalerrian erroldatutako biztanleak 590 ziren. Familiak 226 ziren, horien artean 40 pertsona bakarrekoak ziren (16 bakarrik bizi ziren gizonak eta 24 bakarrik bizi ziren emakumeak), 89 seme-alabarik gabeko familiak ziren, 89 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 239 etxebizitza zeuden, 231 familiaren etxebizitza nagusia ziren, 3 bigarren erresidentzia ziren eta 6 hutsik zeuden. 230 etxeak ziren eta 9 apartamentuak ziren. 231 etxebizitza nagusietatik 200 bere jabearen bizilekua ziren, 29 alokairuan okupaturik zeuden eta 1 doan lagata zegoen; 3 etxek bi gela zituzten, 16 etxek hiru zituzten, 45 etxek lau zituzten eta 167 etxek bost zituzten. 206 etxek euren parking plaza propioa zuten azpian. 85 etxetan ibilgailu bat zegoen eta 132 etxetan bat baino gehiago zituzten.\nLarnod udalerriko biztanleria-piramidea 2009an .\n2007an lan egiteko adina zuten pertsonak 377 ziren, horien artean 267 aktiboak ziren eta 110 inaktiboak ziren. 267 pertsona aktiboetatik 256 lanean zeuden (139 gizon eta 117 emakume) eta 11 langabezian zeuden (5 gizon eta 6 emakume). 110 pertsona inaktiboetatik 50 erretiraturik zeuden, 38 ikasten zeuden eta 22 "bestelako inaktibo" gisa sailkaturik zeuden.\n2009an Larnod udalerrian 248 unitate fiskal zeuden, 674,5 pertsonek osaturik. Pertsona bakoitzeko diru-sarrera fiskalaren mediana urteko 22.561 euro zen. \n2007an zeuden 20 komertzioetatik, 1 janari enpresa zen, 5 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 4 higiezinen enpresak ziren, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Larnod udalerrian 4 nekazaritza-ustiategi zeuden.\nBNF: 152525541 (data)\nOrriaren azken aldaketa: 26 abendua 2019, 15:01.


Euskadiko Orkestrak Mahlerren laugarrena interpretatuko du Semyon Bychkov handiaren batutapean Musika-Música Jaialdian | Euskadiko Orkestra. Basque National Orchestra\nAsteartea 23 Otsaila, 2021\nEuskadiko Orkestrak Mahlerren laugarrena interpretatuko du Semyon Bychkov handiaren batutapean Musika-Música Jaialdian\nSerena Saenzek beteko du soprano papera martxoaren 6an, 19:30ean, Euskalduna Jauregian izango den kontzertu honetan.\nMozart, Beethoven, Schubert, Haydn, Brahms eta Mahler izango dira ordezkatutako konpositoreetako batzuk martxoaren 5etik 7ra eskainiko diren 36 hitzorduetan, 20 urte bete berri dituen Bilboko jaialdi honetan.\n‹22 Otsaila, 2021Euskadiko Orkestra aste honetan ETB3ko ‘Ene Kantak‘ saioan\n›25 Otsaila, 2021Attacca Laukotea izango da protagonista larunbateko Miramongo Matinéean\nOhikoa den moduan, Euskadiko Orkestrak aurtengoan ere Bilboko Musika-Música jaialdian parte hartuko du, hogei urte bete dituen honetan. Bi hamarkada hauetan jaialdiak musika-uholde bat ekarri du Bilbora eta erreferente izatera iritsi da mundu guztiko musikazaleen artean.\nBilboko Udalak 36 kontzertu programatu ditu martxoaren 5etik 7ra izango den aurtengo ediziorako. Vienako hiria, musikaren hiriburu nagusia, aukeratu dute edizio honetako protagonista izateko. Hala, 2019an Londresekin eta New Yorkekin hasi eta 2020an Parisekin segitu zuen zikloa itxi da. Bilbo Vienaren pareko bihurtuko da eta martxoko lehen asteburuan musikaren hiriburu bilakatuko da. Mozart, Beethoven, Schubert, Haydn, Brahms eta Mahler, besteak beste, ‘egongo dira’ hirian hiru egunez, musikaren festa ospatzen.\nEuskadiko Orkestrak edizio honetako ezinbesteko hitzorduetako bat eskainiko du, larunbatean, martxoak 6, 19:30ean, Euskalduna Jauregian. Semyon Bychkov zuzendari ospetsuaren agindupean eta Serena Saenz sopranoarekin batera, Gustav Mahlerren 4. Sinfoniari aurre egingo dio orkestrak.\nAurretik, ostiralean, martxoak 5, Euskadiko Orkestrak programa bereko kontzertu bikoitza eskainiko du Abonu Denboraldiaren baitan Iruñeko Baluarte Auditoriumean, 18:00etan eta 20:15ean.\nBychkov duela gutxi igo zen Euskadiko Orkestraren podiumera, 2020ko abuztuan, Beethovenen 3. Sinfonia, ‘Eroica’ zuzentzeko, bai Donostiako Musika Hamabostaldian, bai Santanderko Jaialdian. Zuzendariaren eta orkestraren artean harreman bikaina sortu ostean, Bychkovek hilabete batzuk geroago errepikatuko du Euskadiko Orkestraren zuzendari gisa.\nSarrerak zenbakituta egongo dira eta 6 eta 12 euro artean jarriko dira salgai, otsailaren 24an, asteazkena, Euskalduna Jauregiko leihatiletan eta webgunean, baita Kutxabanken zerbitzu anitzeko kutxazainetan eta kontzertu-aretoetan ere, emanaldi bakoitza hasi baino ordu erdi lehenago.\nJaialdiaren antolakuntzak zorrotz beteko du covid-19aren aurkako osasun-araudia, artisten eta ikusleen segurtasuna bermatzeko helburuarekin.\nJaialdiari eta 36 hitzorduei buruzko informazio guztia hemen.\nKontzertuaren fitxaJaialdiaren webgune ofiziala\nMiramongo Matinéeak 3. Matinéea: Hirusta Trio Donostia / San Sebastián Sarrerak erosi\nAbonu Denboraldia Txaikovski + Gaigne Jaume Santonja Donostia / San Sebastián Sarrerak erosi\nklasesInithtml not-front not-logged-in no-sidebars page-node page-node- page-node-53194 node-type-noticia i18n-eu lang-eu section-berriakklasesFin


Badok | “Konturatu naiz zein inportantea den haurrek musika entzutea”\nElkarrizketa: Urbil Artola\nUrte batzuetan zuzeneko musika alboratuta eduki eta gero, gogotsu itzuli da Urbil Artola (Hondarribia, 1972); bost proiektutan ari da aldi berean. Aitarengandik jaso zuen musikarekiko zaletasuna [Txomin Artola], eta bere haurrei eskaintza hori bera egin nahi die orain. Jon Gurrutxaga musikariarekin eskainitako kontzertu baten ostean elkarriztekatu dugu.\nUrbil Artola, dobroa jotzen. (Asier Perez Karkamo)\nBerez, nahiko lotsatia izan zara oholtzan, baina antzematen da Jon Gurrutxagarekin baduzula nolabaiteko konplizitate berezi bat; asko hitz egiten duzu berekin, barre egin ere bai…\nLotsatia izan naiz beti; garai batzuetan, ziurrenik, dezente gehiago, Sorotan Beleren garai haietan batez ere, gazteagoak ginelako; nortasunarekin lotutako zerbait izan daitekeela pentsatzen dut. Urteetan egon naiz apenas ezer egin gabe, jo gabe, eta garapen bat eduki dut. Lotsa alde batera uztera iritsi naiz. Baina konturatu naiz denei gertatzen zaigun gauza bat dela; geure burua jendaurrean jartzean, ez gaude gure medio naturalean, zerbait erakusten ari gara jende kopuru baten aurrean, eta horrek ardura bat dakar berekin. Garai batean, lotsa nuen; hori galdu dut, baina, era berean, saiatzen naiz erabat kontzentratuta egoten.\nPixka bat zaila da oraindik ere niretzat, eta horregatik gustatzen zait norbait ondoan izatea, kantari nagusia ni bakarrik ez izatea; askoz erosoago sentitzen naiz bigarren planoan. Egia da kasu honetan Jonek eta biok kartela elkarbanatzen dugula, bien izenak ageri direla, baina bereak dira abestiak, beti sentitzen naiz bigarren planoan bezala, eta hor goian egoten laguntzen dit horrek.\nZuretzat berezia izan zen larunbateko kontzertua, Gerry Fitzpatrick Dublingo dobro jotzailea zegoelako entzuleen artean…\nBai. Duela hogei bat urte, Dublinera joan nintzen lagun batzuekin egun batzuk pasatzera; han bizi da arreba. Ordurako hasia nintzen etxean dobroa jotzen, arrebak bazekien Gerryk dobroa jotzen zuela, eta pub batean jotzen zuen gu han ginen egunetako batean. Gerry izan zen zuzenean ikusi nuen lehen dobro jotzailea, eta harremana izan dugu geroztik. Oso gutxi gara [barrez], eta, norbait ezagutzen dugunean, berehala hasten gara beste dobro jotzaileez edo musikaz hitz egiten, berehala sortzen da hartu-eman bat, eta mantendu egiten dugu harreman hori.\nNolatan hasi zinen dobroa jotzen?\nNeurri handi batean, aitarengatik. Etxean bazeuden gitarrak; musika presente zegoen. Jotzen nuenean, teknikoki ez nuen aurreratzen, baina ondo pasatzen nuen. Hasi ahala, beste instrumentu bat jotzeko gogoa pizten zitzaidan. 2003an-edo, horrela hasi nintzen biolina jotzen, disko askotan entzuten nuelako, Irlandako musikarekin hasita. Bluegrass musikari edo folkeko bakarlarien atzean dauden musikariei begira hasi nintzen, eta biolinetan eta dobroetan jarri nuen arreta. Eta, bereziki, estudioko musikari bati egin nion jarraipena, disko askotan ageri zen bati: Jerry Douglas estatubatuarrari. Oso gauza politak egiten ditu. Abeslariari edo beste musikariei kasurik egin gabe, bera entzuten bakarrik egon zaitezke disko osoan.\nBiolinarekin hasi nintzen, baina berehala konturatu nintzen ordu asko behar zirela hutsetik hasteko. Niretzat arrotzak ziren bai arkua eta bai mastaren digitazioa. Eta, finean, sei sokako gitarra bat da dobroa. Eskuineko eskua pixka bat garatuta neukan akustikarekin arpegioak egiteko, baina ezker eskuarekin barrarekin jolasten ikasi behar izan nuen. Niretzat biolinaren jauzia baino arinagoa zen dobroarena.\nAsko jokatzen duzu pedalekin. Gustatzen al zaizu esperimentatzea?\nPedalen mundua musika elektrikora lotuta dago gehiago. Akustikoetan ere erabiltzen dira pedalak, baina gehiago lantzen da berez instrumentuak duen soinu akustiko hori. Estilo batzuentzat, instrumentu elektrikoak hobeak dira akustikoak baino. Maribopen, adibidez, jotzen dudan taldeetako batean, instrumentu akustikoak eraman nituen lehen entsegura, baina berehala konturatu nintzen ez zegoela lekurik; berehala galtzen zen, musikak betetzen zuelako. Elektrikoak gehiago laguntzen du nahasketa horretan norbere lekua bilatzen.\nMaribop aipatu duzu, baina beste lau talde ere zerrenda daitezke. Bost proiektutan zabiltza…\nFolk musika asko entzuten nuen dobroak erabat lotu ninduenean; bluegrass estiloak, gehienbat. Estilo horretan, bere momentua du instrumentu bakoitzak, eta horietako bat da dobroa. Bilbon badago folkeko jam session bat, eta Donostiako musikari bat ezagutu nuen han; Howdy izeneko talde bat zeukan. Talde irekia zen, musikariak sartzen eta ateratzen ziren, eta bertan sartzera animatu ninduen.\nHowdyrekin bakarrik ibili naiz urte batzuetan, baina egia da beste lau proiektutan sartu naizela azken bi urteetan. Lehenengo Maider [Zabalegi] izan zela uste dut; bakarkako bidea hasi aurretik jarri zen nirekin harremanetan. Ez nuen oso argi ikusten, neure burua entrenatu gabe ikusten nuelako, akustikoa utzita nuelako guztiz. Maiderren kantu horietan bazegoen lekua dobroarentzat eta lap steelentzat, baina beste batzuetan arraseoak egitea eskatzen zuen gehiago. Dena den, urte askoko harremana neukan berekin, eta erakargarria egiten zitzaidan proiektua.\nBestalde, weissenborn gitarra bat eskuratu nahi zuen Jonek [Gurrutxaga], eta bazekien nik banuela bat. Etxera etorri zen, eta jotzen aritu ginen. Hizketan ari ginela, handik hilabete gutxira disko bat ateratzeko asmoa zuela esan zidan, eta ea kanturen batean parte hartzera animatuko ote nintzen, weissenbornarekin edo dobroarekin. Dobroa jo nuen Kateak diskoko abesti batean, eta zuzenekoetan hasi ginen berehala. Elkarrekin oso gustura ibili izan gara hasieratik; ondo konpontzen gara. Musikalki, ni oso eroso sentitzen naiz formatu txikietan. Gauzak ez daude hain lotuak; estruktura bat bada, baina dinamikoagoa da dena, xehetasunetarako leku gehiago dago. Jonek, gainera, oso blueseroak diren kantu batzuk dauzka, eta alaiagoak edo folkagoak dira, agian, beste batzuk. Bi aukerak politak dira niretzat; oso eroso sentitzen naiz, eta, era berean, asko ikasten ari naiz. Polita da estilo desberdin horiek ere ikastea.\nMaribopen estiloa, esaterako, ukitu mediterraneoko dub-noir elektronikoa, erabat berria da zuretzat.\nEta asko ikasten ari naiz haiekin. Hondarribian bizi diren bi ezagunekin ari naiz Maribop taldean, jatorriz Palermokoa den Francesco Gigliorekin eta Peter Walsh dublindarrarekin. Oso nahasketa berezia da. Siziliako kultura ekartzen du Francescok, arabiarren eragin handiko melodiak sortzen ditu, eta horrekin zerikusirik ez daukaten doinu elektronikoak sortzen ditu Peterrek. Inoiz ez nuen imajinatuko horrelako talde batean ariko nintzenik, baina oso erakargarria egiten ari zait.\nIker Laurobarekin ere ari zara…\nJon ezagutu eta gutxira parte hartu nuen Iker Laurobaren aurreneko diskoan, kanta batean, eta Udazkena bigarren diskoan ere parte hartu dut, beste abesti batean. Estudioko egunean esan zidan, “aurrerago, agian, zuzenekoetan ere akustikoak egiteko, Urbil?”. Pila bat gustatzen zait Ikerrek egiten duena ere. Nola konposatzen duen, ahotsak, zer musikari biltzen dituen… “Ba ea iristen den aukera hori”, pentsatu nuen. Eta handik gutxira hasi ginen; ekainetik eskaini ditugu emanaldi batzuk, eta aurreragorako ere baditugu beste batzuk. Zortea daukat, oso gustura ari naizelako bost proiektuetan.\nAzken bi urteetan hasi zara Howdy ez beste lau proiektuetan. Aldaketa handia izango zen zuretzat eta etxekoentzat, ezta?\nBai… Jonekin hasieran, Maiderrekin gero… Oso gustura ibili nintzen biekin. Gero, Francescok esan zidan animatzeko, eta engantxatu egin nintzen Maribop taldera; hor ere egon nahi nuen. Eta gauza bera gertatu zait Ikerrekin ere; nola esan ezetz? Pixka bat larritzen hasi nintzen, etxeko eginbeharrak eta musika elkartzen direlako askotan. Errepertorioak prestatzeko ere denbora behar da, fresko eduki behar dira errepertorioak, gerta daitekeelako asteburu batean hiru talderekin aritzea. Egia da jada lasaitu naizela Ikerren errepertorioa prestatu dudanean; hobeto nago orain, baina larrituta ibili naiz garai batzuetan.\nEtxean aritzen zara, ala beste musikariekin elkartu behar izaten duzu nahitaez?\nEntsegu gutxi egiten ditugu Howdyrekin; hilean behin geratzen saiatzen gara, eta emanaldi baten aurreko astean ere bai. Gauza bera egiten dut Maiderrekin ere; partaide naizen taldeen artean bateria duen bakarra da, eta lokal berezi bat eskatzen du bateriak, ekipo handiago bat. Maribop salbu, akustikoak dira beste guztiak, eta etxeko salan egin daitezke entseguak, inori trabarik egin gabe. Maiderren kasuan, sei gara taldean, eta beste lokal bat behar da; lokala eta agenden koordinazioa. Emanaldiaren aurretik, elkartu egiten gara egun batean, errepertorioa freskatzeko; pop taldeetan komeni da talde guztiarekin entsegu orokor bat egitea. Jonekin hainbeste aldiz aritu naiz, nahiko kontrolatuta daukagu dena, eta etxean prestatzen du bakoitzak. Nahiko gutxi entseatzeko joera izaten dugu Ikerrek eta biok.\nAteak irekita edo itxita aritzen zara etxean?\nEgun argiz entseatzen dudanean, ateak irekita, kaskorik gabe, haurrek ere entzun dezaten. Gauez ezin izaten dira jo abesti akustikoak, baina elektrikoak bai, kaskoekin. Horregatik, gauez prestatzen ditut abesti elektrikoak.\nZure errepertorioaz gain, musika presente egoten al da zuen etxean?\nJartzen dut, baina nahi baino gutxiago, ohitura galdu dudalako. Askoz gehiago entzuten nuen gazteagotan. Ez dakit asko entzun dudalako den… Oraindik ere gustatzen zait entzun ez ditudan gauzak deskubritzea, baina kuriositate gutxiago daukat, agian. Gogoan dut behin Irlanda erdialdean zegoen jaialdi batera joan nintzela Jerry Douglasek emanaldia zeukalako bere taldearekin; lehen aldiz ikustekoa nintzen, eta jaialdiko talde guztiak gustatu zitzaizkidan, denak; bakarlariak, taldeak… Denak deskubritu nituen, eta denak gustatu zitzaizkidan. Orduan konturatu nintzen ondo egina dagoen guztia gustatzen zaidala.\nEta konturatu naiz zein inportantea den haurrek musika entzutea. 6 eta 3 urte dituzte nireek, eta seguru nago musika entzutearekin bakarrik informazio bat sartzen zaigula buruan. Hizkuntzaren kasuan bezala, hitz bat jakin gabe jaiotzen gara, eta nola ikasten dugu hitz egiten? Bada, gurasoak hizketan entzunez; hilabeteak, urte bat… eta, bat-batean, lehenengo hitza esaten dugu. Gauza bera gertatzen da musikarekin; buruan geratzen da jasotako informazioa, eta, noizbait instrumentu bat ikasten hasten bazara, ideia horiek azaleratu egingo dira uneren batean, mantendu egiten dira.\nMusikaria da Nora zure arreba ere. Aita ezagututa, ez da kasualitatea…\nEstiloak eta taldeak deskubritzen aritzen zen aita ere. Musikari askorentzat bezala, beretzat ere oso garrantzitsua zen Beatles taldea. Nik askoz geroago deskubritu nuen talde hori, eta hor tranparen batek egon behar zuela pentsatzen dut oraindik. Nola liteke? Zenbat gauza desberdin egiteko gai izan ziren hain gazteak izanda! Seguru nago Beatles existitu izan ez balitz musikak beste norabide bat izango zukeela egun; ez dut esaten hobea ala txarragoa izango zenik, desberdina baizik. Miles Davis tronpetarekin bezala, itsasargi gisakoak izan ziren musikari batzuk; instrumentuaren norabidea aldatzeko gai izan ziren. Hori egin zuen Beatlesek, ez instrumentu batekin, baizik eta estilo oso batekin.\nIngalaterratik iristen zen musika asko entzuten zuen aitak, eta baita folk asko ere; Irlandako musika ere bai; John Renbourn Pentangle taldearekin, adibidez. Gogoratzen dut garai batean aita txundituta egon zela Errenazimentuko musikarekin; lauteak eta horrelakoak entzuten zituen.\n(Bidasoko Hitza egunkarian, 2019ko uztailaren 19an argitaratutako elkarrizketa)\nETIKETAK:Bidasoko HitzaHowdyIker LaurobaJon GurrutxagaMaider ZabalegiMaribopSorotan BeleTxomin ArtolaUrbil Artola


Ingux - Wikipedia, entziklopedia askea.\nInguxa(inguxeraz: ГIалгIай, Ghalghai; errusieraz: Ингуши) Iparraldeko Kaukasoko talde etnolinguistikoa da. Gehienak Inguxetian bizi dira. Txetxenian eta Ipar Osetia-Alaniako Vladikavkaz eskualdean eta Prigorodni barrutian multzo txiki batzuk daude. Beren hizkuntza, inguxera, kaukasiarra da, Ipar-Ekialdeko taldekoa. Gehienak Shaafi eskolako musulmanak dira.\n(ezkerretik eskuinera): Ruslan Aushev, Murat Ziazikov, Junus-Bek Jevkurov, Magomed-Said Pliyev\nErrusia 444.833 (2010)\nIpar Osetia-Alania 28.336\nInguxek historia, kultura eta hizkuntza loturak dauzkate txetxenekin.\nXIX. mendean inguxak Errusiar Inperioaren menpean gelditu ziren. 1936an Txetxenia-Inguxiako errepublika autonomoa eratu zen. Bigarren Mundu Gerraren ostean, Joseph Stalinek Kazakhstan eta Siberiara deportatu zituen, Alemania Naziarekin kolaboratu izana leporaturik. Erbestealdian biztanleriaren erditsua (200.000 lagun inguru) hil zen. 1957an, Nikita Khrustxev agintera iritsi zelarik, beren herrira itzultzen utzi zieten.\n1991n Dzhojar Dudaiev txetxen buruzagiak Txetxeniaren burujabetza aldarrikatu zuenenan, inguxek banantzea eta Errusiaren barneko errepublika autonomo bat eratzea erabaki zuten.\n↑ 2010eko Errusiako errolda: biztanleria etniaren arabera Perepis-2010.ru\n↑ Inguxetia Berriaren Estilo Liburua. Berria.info\n↑ Inguxera Linguamón. 10.gencat.net\n↑ Ingush Joshuaproject.net\n↑ Regions and territories: Ingushetia News.bbc.co.uk\nMultimedia: Ingush people


Aurreztu erosketan: nola egin zerrenda perfektua | Consumer\nAurreztu erosketan: nola egin zerrenda perfektua\nAsteko menuak planifikatzea eta behar diren osagaiak bakarrik erosteko zerrenda egitea dirua aurrezteko eta janaria alferrik ez gastatzeko aukera ematen du\narabera: Ostirala, 2013ko irailaren 13a\nINEren datuen arabera, 2012an, edari eta edari ez-alkoholdunetan egindako gastua Espainiako etxeek egindakoaren% 14,71 izan zen. Prezioak igotzen diren arren eta soldatak jaisten diren arren, ezin zaio uko egin janari osasuntsu eta anitzari, baina behar baino gehiago ez gastatzen saiatu behar da. Hori lortzeko modu bat erosketa eraginkorraren zerrenda egitea da, gero kontsumitzen ez diren artikuluak erostea saihesteko. Ondoren, adierazten da nola ez den berdin egiten zerrenda bat, denbora bat hartzea pentsatzeko eta zer eduki behar duen aztertzeko. Hori dela eta, argi dago nola egin behar den, ordenarekin eta antolamenduarekin, aurrezpena lortzeko.\nErosketaren zerrenda egitearen garrantzia\nHozkailua ireki, dagoena begiratu eta falta dena ikusi eta apuntatu. Jakitegira joan eta eragiketa bera egin. Eta berriro errepikatu, izozkailua irekitzean eta ixtean, eta bainuak, garbitegia eta sukaldea entzun ondoren. Dagoeneko eginda dago erosketa-zerrenda, eta supermerkatura jaitsi daiteke. Gaizki egina. Ohikoa den arren, hutsune hutsak betetzea ez da erosketaren zerrenda egiteko moduetako onena eta merkeena.\nProduktuak kategoriaka agertzen diren txantiloi bat egitea, eta, behar izanez gero edo erosita daudenean, erraza eta oso erabilgarria da\nLanari ekin behar zaio lehenbailehen, erosketaren helburua eta bakoitzaren beharrak kontuan hartu gabe: ez da berdina bi produkturen alde egitea, supermerkatura hurbiltzea asteko edo hileko erosketak egiteko. Ez bada planifikatzen eta presaka joaten bada, oso erraza da produktu batzuk ahaztea, gero prestatzeko ezinbestekoak direnak. Eta, orduan, saltokira itzuli beharko da, denbora eta dirua galaraziz.\nHorregatik, zerrenda osoa egiteko eta aurrezkia bultzatzeko gakoen artean, astean zehar prestatuko diren menuak prestatu behar dira. Era askotakoak izan behar dute, osasungarriak eta ez errepikakorrak (gainera, eskolan jaten duten haurrak badaude edo etxetik kanpo jaten badute, planifikatuta egon behar dute afariak eta bazkariak berdinak ez izateko moduan).\nGainera, zerrendek bi funtzio betetzen dituzte: ez ahantzi ezer erostea (batez ere garrantzitsuena) eta ez daitezela erosi lehendik ditugun produktuak eta produktuak.\nEgin zerrenda perfektua lau urratsetan\nErosketa-zerrenda bat egiteko moduak pertsona adina daude, eta bakoitzak bere balioa izan dezake. Baina hurrengo proposamenarekin erraz eta erraz aplikatzen da, aurreztea lortuko da eta janaria alferrik gastatuko da. Eredu horren arabera, oso erraza da zerrenda egitea:\nEzin da erosketa-zerrenda on bat egin, gutxi gorabeherako aurrekontua (astekoa edo hilekoa) kontuan hartu gabe. Halaber, argi eduki behar da hari egokitu behar zaiola, kasu berezietan izan ezik.\nTxantiloi bat egitea:\nEz da beharrezkoa oso landua izatea, baina nahi den guztia izan daiteke. Nahikoa da produktu bertikalak zerrendatzeko gelaxkak edukitzea (haien kategoriak, hobeto) eta horizontalean BEHAR DUT (edo BEHAR DA, EROSTEA…) eta EROSLE BAT (EDO DAUKAT…). Behar denean, inprimatzen da eta supermerkatura joan daiteke ezer ahaztu gabe. Ondoren, sukaldean eduki behar da, ageriko leku batean, eta amaitu den elikagaia apuntatu, edo aurreikusi den menurako behar direnak jarri.\nAsteko menuak lautu:\nDirua aurrezteko eta janari asko ez botatzeko ezinbesteko urratsa da. Batzuetan inoiz frogatzen ez diren produktuak erosten dira, edo ahanzturako iraungitzen direnak… Gaur egungo bizitzan presak ezartzen badira ere, hurrengo egunetako otorduak pentsatu eta erabaki behar dira. Behar diren osagaien arabera, erosketaren zerrenda egingo da.\nIdatzi behar diren produktuak, kategorien arabera:\nElikagai eta artikulu guztiak idaztea baino erosoagoa eta erabilgarriagoa da. Hau da, gosariak, haragia, arraina, barazkiak, postreak, edariak, higienea, etxea… jarriko lirateke. Behin supermerkatuan, errezeta baterako osagai zehatza, prezio desberdinak, iraungitze-datak edo eskaintzak kontuan hartuta, nahi dena aukeratzen da.\naurreztu erosketa gasto-eu lista de la compra-eu presupuesto-eu


Idoia Arrieta Elizalde. Historialaria\nEuskal itsas historia auzitan\nXabier Alberdi Lonbide. Euskal Itsas Museoko zuzendaria. Albaolako, Ikerketa Saila\nAzkenaldian hainbat pertsonaia historikori buruzko diskurtso ofizialen eta haien omenez eraikitako oroigarrien aurkako ekintzak gehituz joan dira nazioartean. XIX. mendean eraikitako Espainiako Historia Nazionalak euskal lurraldeen izaera historikoaren murrizketa eragin zuen. Euskal ekarpen historiko nagusiak—gehienak itsasoarekin lotuak— desagerrarazi eta diskurtso ofizial horrentzako egokiak ziren pertsonaia batzuk bakarrik aukeratu eta bigarren mailakoak izateko moldatu zituzten (Elkano, adibidez). Gaur egun, euskal itsas historiaren diskurtsoa berreraikitzerakoan, askotan iraganaren azterketa kritikoa baino irakurketa moralista bat egiten da. Eztabaida konplexua denez, hausnarketa sakona behar du, baina testu honetan bi alderdiz arituko naiz: pertsonaia historikoen trataeraz eta haien omenezko oroigarriez.\nTrataerari dagokionez, ez da zuzena iraganeko gertakariak eta pertsonaiak gaur egun barneratuak ditugun kontzeptuen, etikaren eta gure munduak dituen logiken arabera ulertzea, eta are gutxiago, epaitzea. Ez dugu ahaztu behar ordukoak ere, orain gertatzen den bezala, nahi eta nahi ez, garaiko logikei jarraituz bizi zirela. Historia moralkeriaz ulertzen denean pertsonaia historikoak bi taldetan sailkatu ohi dira: gaiztoak (Elkano edo Urdaneta, adibidez) eta zintzoak (nonbait irakurri dudanez, Eneko Aritza omen da talde horretakoa). Badirudi lehenengoen ekarpenak ez direla aintzat hartzekoak. Kondenatuen artean, gainera, ez da bereizketarik egiten. Aipaturiko itsasgizonek eta Legazpi, Irala edo Elola bezalako euskal konkistatzaileek —gehienak ezezagunak— erantzukizun bera al dute? Antzinakoen moralitatea neurtzeko epaile egokirik ez dut ezagutzen, haiei onartzen ez zaizkien kontraesanak erraz barkatzen baitizkiogu geure buruari. Gaur egungo bortxakeriaren aurrean ez al dugu gehienetan ez ikusiarena egiten? Oraingo mundua ezagututa, XVI. mendeko itsasgizonak baino zintzoagoak al gara benetan?\nMonumentu eta oroigarriei dagokienez, kontuan izatekoa da guztiak testuinguru historiko jakin batean sortuak izan zirela. Agintariek eta boteretsuek pertsonaiak eta gertakariak komeni zitzaizkien eran gogorarazteko, goraipatzeko eta aldarrikatzeko eraiki zituzten. Ordizian Urdanetaren irudia kentzeko aukera proposatu da. Aukera benetan arriskutsua, iraganaren ahanztura eragin baitezake. Ez al litzateke arduratsuagoa izango iraganeko aztarnak besterik gabe desagerrarazi beharrean, antzinako oroigarriak eraikitzearen arrazoiak eta interesak ezagutaraztea? Oroigarriak kentzeak, nire ustez, ez du iraganaren ezagutzan inolaz ere laguntzen. Gainera, irizpide berak erabiliz, zer dela eta mantendu behar ditugu gainontzeko monumentu eta artelan guztiak? Gazteluak, dorretxeak, baserriak, erromatar aztarnak, jauregiak, elizak, gotorlekuak, harresiak, eskulturak, margolanak, musika... Ez al dira giza esplotaziotik eratorritako irabaziekin eraiki? Eta ez al dira boteretsuen oroimena, interesak eta pentsaerak aldarrikatzeko eta mendez mende gogorarazteko eginak?\nEz da historialarion eginbeharra pertsonaia historikoen morala neurtzea eta iraganeko aztarnak ezabatzea. Gure lana, besteak beste, lapurtu diguten itsas historia aberatsa ikertzea, ezagutaraztea eta eraikitzen saiatzea da. Nik behintzat horretan jarriko dut indar guztia hemendik aurrera ere.


Aukeztu dute 17.Caostica jaialdia\nBy Erredakzioa|2019-03-06T12:54:17+02:00martxoa 6, 2019|\nUda partera heltzen den hitzordua izanagatik, denborarekin iragarri dute 2019ko Caostica – Nazioarteko Film Labur eta Bideoklip jaialdia. Ekainaren 1etik 10era bitarte ospatuko da, Artxandan, eta aurkeztu dituzte 17.edizioa izango denaren oinarriak.\nCAOSTICA komunikabide, ikus-entzunezko ekoizpen, diseinu grafiko eta pedagogiaren arloko Bilboko profesional talde bat da, 15 urte baino gehiagoko ibilbide eta eskarmentua daukana ekitaldi hezigarri eta kulturalen prestaketa zein promozioan. Hala, urtea zehar ospatzen diren Bilboko kultur agendaren ekimen eta hitzordu andanaren eragile eta antolatzaile dira, tartean Caostica – Nazioarteko Film Labur eta Bideoklip jaialdia.\n17. edizioa izango denaren ezaugarri ugari haizatu gabe oraindik, aurkeztu dituzte aurtengo edizioan parte hartzeko oinarriak: “Plazera da guretzat jaialdiaren araudia eskuragarri duzuenaren berri ematean. Beste urte batez, neobizarrotasun kementsuz, NeoBilbaoko erraiak jipoituko ditu hitzorduak, eta pozarren daukagu sabelpea zuen sormen mamitsuak jasoko ditugula jakinda”.\nHiru atal izango ditu jaialdiak: Bideozinema atala, fikziozko film laburrentzat; Bideoklip atala; eta Animazio atala, edozein animazio teknika darabilten horientzat. Egileek nahi beste film aurkeztu ditzakete, baldin eta 20 minutuko iraupena gainditzen ez duten eta aurrez atala zehaztu duten. Adierazi dute ez dutela jasoko turismoari edo publizitate helburuei eskainitako lanik, ez eta gutxienez %10ean originalak ez direnak ere ez. 2018ko urtarriletik aurrera errodatutakoak izan beharko dute lanok, eta beranduenez, 2019ko apirilaren 15ean egin beharko da bidalketa.\nIrabazle bat izendatuko du dute atal bakoitzeko, eta garaikurra eta 1.000 €-ko ordainsaria jasoko ditu honek. Sariok epaimahai profesional eta independente batek banatuko ditu, eta ofizialez gain, Caostica elkarteak euskarazko lan onena eta bizarroena sarituko ditu ere.\nIkusi hemen bete beharreko oinarri guztien zerrenda.


1980, Beiretik Goñira - Ahotsak.eus\n1980, Beiretik Goñira\n1980, Beiretik Goñira
Beiren 79ra arte egon ziren. Jabeek saldu egin behar zuten etxea eta eurek ez zuten dirurik erosteko. Han bertan izan zuten Goñiko etxearen berri. Ikusi eta asko gustatu zitzaien. Auzolanean konpondu zuten etxea. 1980an hasi zuten udalekua eta hor jarraitzen du. Esperientzia ona Goñi.
\nHizlaria(k): Arrieta Sagasti, Jesus Mari\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-149-010 kodeko bideoa nahi duzula aipatzea: ahotsak@ahotsak.eus\nBeiren 79ra arte egon ziren. Jabeek saldu egin behar zuten etxea eta eurek ez zuten dirurik erosteko. Han bertan izan zuten Goñiko etxearen berri. Ikusi eta asko gustatu zitzaien. Auzolanean konpondu zuten etxea. 1980an hasi zuten udalekua eta hor jarraitzen du. Esperientzia ona Goñi.\nProiektua: Antzin eta Urdirozko udalekuen historia\nElkarrizketatzailea(k): Juan Martin Elexpuru - Estepan Plazaola\nData: 2012(e)ko urtarrilaren 27a\nGaia(k): Aisia » Mendia eta hondartza » Udalekuak\n-Ta Beiren eon giñan ba 79 arte. 79an ba esan ziuten ba etxe hura salgai jartze(n) zutela, ezin zutela han jarraitu, ya hustua zuten ordurako, azkeneko bizpahiru urtetan, hustua zuten etxea, ez zeon komunidaderik. Eta orduan ba, ibili giñan, erosiko ote deu, ez ote deu, ze ingo ote deu honekin, baiño guk diru askoik ez genuen, doi-doi ba familik emate(n) zutena ta gero ba bueno borondate oneko jendea ba garai hartan asko launtze(n) ziguten ba adibidez Eibarren Juan San Martinek eta, holako batzuek ba, jo dezagun hara ta jo dezagun harengana ta beste harengana ta, (…) batek zeoze eman ta besteak zeoze eman ta euste(n) genion, nola hala baiño klaro, ba hogeita hamar millioiko zea itteko ez, erosketak eiteko ez, inbersioa ezin gendun egin, uste det holakon bat zeoze zala, hitz egin genduen baiño ez, ez gendun modurik ikusten eta orduan hain zuzen, azkeneko urtetan noa jo ez genduela hango fraile baten etxeko batzuk esan ziuten: “Ba guk badeu famili artean Goñin, ba hola baserri haundi bat, etxe haundi bat dute ta bueno salgai dao, ez da iñor bizi ta…”. Bueno holaxen, goatze(n) naiz ni, nola joan nitzan, 79an izango zan udaberrian, ba etxe hori ikustera, ta benetan ba bueno ba, sekulako zea zan, baserri haundi bat, hutsa, eta bueno eakutsi nien ekipokoei, ba bueno beste erremedioik ez deu. Ekintza honekin jarraitzekotan eta ikuste(n) genuen interesgarria. “Ez deu beste erremediorik, etxe hori hartu ingo deu”. Eta ba haren aldean Beireko haren aldean ba askoz ere gutxigo kosta zitzaigun, hala ere beti kosta zan, bai, batez ere etxea erostea ta konpontzea, karo, antolatu in behar zan, udaleku bihurtzeko. Eta bueno, langilleak ekarri behar izan genittun noski, teillatu ta, hormak botatze ta eraikitze ta, sukalde eta bueno, danak antolatzeko baiño, ekipo ona’re bildu zan, auzolanean lan egiteko, astero-astero asteburutan joan eta, bueno danok ein deuna, ezta? Antolatu ta garbitu ta prestatu ta… Geo Beiretik gauzak eraman ta, bueno holaxe 80an, ba… erabat bukatu gabe baiño, hasi ahal izan genuen udalekua han, Goñin. Alde haudia zeon ba Beire oso toki, alde batetik ba zelaia da, Erribera, hau berriz ya menditsua, basoa… eta hura oso beroa, Goñi berriz, bai, badittu egun beroak baiña gehienetan frexkoak… baiño bueno, ingurua ezberdina da, orduan horrek beak behartu gintuen ba, nolabait gure egitarauak-eta, berriz ere ba, egokitzera, han zen beharretarako ta, bueno. Nik uste beti izan dala, Beire’re bai ezta baiño Goñi’re esperientzia haundiko jendea, oso gustora, esperientzia ona atea duen, eraman duen lekua, eta bueno hor jarraitzen du, martxan da…\nFederazioko udalekuak bere aldetik\nMaria Dolores Antzinen sukaldari bederatzi urtez\nTere 30 urte sukaldari udalekuetan\nGiro ona begirale eta sukaldarien artean\nOraingo txandak, laburragoak\nElizaren babesean sortutako Euskal Udalekuak\n1969, Saturraran eta Deba\nAstebururo konponketak egitera


978 84 7290 801 7\nIpuin hau irakurtzerakoan, ondo berezitu behar dira sexu-identitatea (mutiko edo neska sentitzea) eta sexu bakoitzari historikoki esleitu zaizkien rolak. Horrekin esan nahi dugu jolas, arropa edo baita kolore jakin bat lehenesteak EZ duela inor gizonago edo emakumeago bihurtzen. Hutsala da «mutilen gauzen» eta «nesken gauzen» arteko bereizketa, ez da halakorik, nahiz helduok sarritan horrela ikusten ditugun gauzak, eta haurrei sexu-aurreiritzi eta estereotipoz beteriko mezuak helarazten dizkiegun. Ildo horretan egin ditugun aurrerapenak gorabehera, oraindik ere bide luzea dugu aurretik egiteko.\nOrain, istorio hau zurea ere bada.


Zein da gazteen hizkuntza-erabilera sare sozialetan?\nTwitter baldin baduzue, erantzuna maiatzak 13ko txioan irakurri ahal duzue @Ulibarri_info helbidean.\nBestalde, Hizkuntza Normalkuntza Batzordetik, euskara maila hobetu nahian Gotzon Garateren dokumentua partekatu nahi dizuegu.\nBertan, hogei bat huts nabarmen aipatzen dira, eta erabilera zuzena zein den zehazten da.\nEgungo egunean egiten diren huts nabarmenak\nIkastetxean bertan, "Euskararen Txokoan" sinonimo, esamolde edo forma okerren mezuak jartzen ari gara, Euskararen ezagutza hobetzeko helburuarekin.\nDena den, ezagutza ez da nahikoa hizkuntza menperatzeko. Elisabeth Coelhok adierazten duen modura: "Funtsezkoa da hitz egitea, hori baita hizkuntza bat ikasteko modu egokiena".


Donostia Zinemaldia :: Herri baten arimaren aterpea\nHemen zaude: Lehen orrialdea > 68. Edizioa 2020 > Zinemaldiaren Egunkaria\t> Herri baten arimaren aterpea\nHerri baten arimaren aterpea\nOquendo tabernan hasi zen gorpuzten Lobster soup dokumentalaren proiektua, orain dela hiru urteko Zinemaldian. Bertan elkartu ziren SUICAfilms-eko Pepe Andreu eta Rafael Molés zuzendariak REC ekoiztetxeko Jose Luis Rubiorekin. Islandiako herri txiki bateko taberna berezi bati buruzko istorioakontatu nahi zuten valentziarrek. “Bi hilabete geroago Islandian grabatzen geunden”, azaldu du Andreuk. Handik urtebetera, Donostia Zinemaldiko Lau Haizetara Dokumentalen Koprodukzio Foroan parte hartu zuen proiektuak, eta Ibaia eta Treeline Distribution sariak eskuratu zituen bertan.\nForoak sekulako bultzada eman zion egitasmoari, jendaurrean jarri eta lantaldearentzat ateak irekitzen hasi baitziren. Jendearen interesa piztu zutela jakiteak lasaitasuna eman zien egileei, eta Molések adierazi duen bezala, “proiektua proban jartzeko balio du, azken finean zu denbora luzez bakarrik zaude zure proiektuarekin, eta egun horietan besteekin konpartitzea oinarrizkoa da”.\nGrindavik, Islandia helgoaldean dagoen arrantzale herri txiki bat da. Planeta osoko jendeak ezagutu nahi du herrialde misteriotsua; liluratuta ikusten dituzte sumendiak, izotza eta Lurraren sorrera gogora ekartzen dituzten paisaiak. Turista oldeak erakartzen dituen Blue Lagoon bainuetxe geotermikotik gertu dago herrixka,eta, bat-batean, bisitarien ibilbidean kokatuta geratu da herrixka. Bertan dago Bryggjan kafetegi txikia, komunitate baten topaleku eta arima bihurtu den babeslekua. Pepe Andreuk eta Rafael Molések 2006an ezagutu zuten lekua: “Sartu orduko, lokala, dekorazioa eta jendea ikusi eta zerbait berezia arnasten zela konturatzen zinen”, dio Andreuk. Benetako jendea, benetako leku batean.\nKontatzea merezi zuen istorio bat zegoela erabaki zuten. Izan ere, bertako musikariak, poetak, arrantzale zaharrak, Islandiako azken boxeolaria, On Kixote gaztelaniatik islandierara itzuli zuen pertsona eta abar,\nturistekin nahasten ziren egunero kai zaharreko tabernan, eta giro berezia sortzen zen eguna joan eta eguna etorri. Bidean, Ólafur Rögnbaldsson gidoilari eta ekoizle islandiarraren laguntza izan zuten, bertako kulturarekin zubilana egiteko.\nDokumentalgileak hamaika urte ondoren itzuli zirenean, tabernako jabeek, Kristinn and Adalgeir Johansen anaiek, lokala saltzear zeudela nohartarazi zieten. Kate batek hotel bat eraikitzeko asmoa zuen eta errefusatu ezineko eskaintza bat jaso zutela aitortu zieten. “Bukaera badaukagu, pentsatu genuen”, dio Molések. Baina errealitatea egoskorra da eta bukaera harrigarri eta biribila eskaini zien zinemagileei.\nBryggjan kafetegiaren eguneroko bizimoduaren mosaikoaren bitartez, Andreuk eta Molések turismoaren\neraginaz, gentrifikazioaz eta globalizazioaren arriskuez aritzen dira dokumentalean. “Islandiarrek turismoa liluraz ikusten zuten, itxaropen berri bat bezala; eta guretzat, berriz, gentozen lekutik etorrita eta bizi izan duguna ezagututa, dejà vù bat bezalakoa zen”, azaldu du Rafael Molések. Horren adibidie garbia da, 2018an, 1,5 milioi turista iritsi zirela Islandiara, 350.000 biztanle dituen uharte bakartira.


Gizonezkoen edertasun trikimailuak: karite gurina iritsi da Gizon dotoreak\nKarite gurina edertasunean\nPaco Maria Garcia | | Kosmetikoak\nKosmetika naturalak hemen daude lo egiteko eta inoiz pentsatu gabeko lekuak irabazten ari dira. Karite gurina produktu natural gisa agertzen da onura anitzekin; Bere propietateak direla eta, hainbat krema eta lozio tradizional ordezkatzen ditu. Hainbat helburuetarako erabil daiteke zure kit kosmetikoa bete gabe.\nGaur egun osasun arretak eta estetikak berebiziko garrantzia hartu dute gizonezkoengan. Eguneroko gaia da larruazal osasuntsua zimurrik gabe mantentzea edo ilea galtzeari aurre egiteko tratamenduak egitea. Eta irudi gaztea eta freskoa lortzeko prestatu eta eskuragarri dauden alternatibak ezagutu behar dira.\n1 Nondik dator karite gurina?\n2 Karite gurina onurak\n3 Karite gurina motak?\n4 Nola erabiltzen da?\n5 Karite gurinaren kontraindikazioak\n6 Karite gurina errezeta\n6.1 Oinetako ixten leuna\n6.1.1 Behar diren osagaiak\n6.2 Ile girotzailea\n6.2.1 Behar diren osagaiak\nNondik dator karite gurina?\nAfrikan jatorria duen karite landarearen intxaurretik lortzen da. Aborigenek zuhaitz hau zerbait sakratu gisa definitzen dute. Eta emakumeek oso errespetuzko tratua egiten dute ekoizpen prozesuan zehar. Fruitu lehorrak lurrean lehor daudenean, presionatzeko eta gurina egiteko hartzen dituzte.\nUste gehienetan bezala, aborigenak ez daude oker. Da benetan produktu sakratua gizakiarengan sortzen dituen efektu zoragarriengatik. Ziur asko askok Cleopatraren larru ospetsuaren berri izan dute; bere babesaren oinarria karite gurina naturala zela erakusten duen dokumentazioa dago.\nKarite gurina onurak\nZelulak birsortzen ditu. Bere propietateek larruazala zaintzeko lagunik onena bihurtzen dute. Bizitza berria ematen dio dermisari, ingurumen faktoreek zigortuta; emaitza leuntasuna eta gazteria dira.\nNarritadura ekiditen du. Oso aproposa da bizarra moztu ondoren erabiltzeko eta gune sentikorrenetan narritadura ekiditeko.\nBorrokatu haurrei. Tenperatura baxuen eraginpean lan egiten duten gizonezkoentzat funtsezkoa da karite gurina erabiltzea. Eskuek hain haur gogaikarrien presentzia murrizten duten babesa lortzen dute.\nTarte markak ezkutatzen ditu. Bere gaitasun birsortzailea dela eta emaitza onak lortzen ditu pisu aldaketak eragindako tarte edo marken aurka.\nHidratatu gune latzak. Ohikoa da gizonezko askok beren gorputzeko zenbait gune izatea gutxiago zainduta edo konpondu ezin dituztenak. Takoi eta ukondo zakar eta zimurtuak itsusiak dira benetan ikusteko eta ukitzeko. Karite gurinak leundu egiten ditu gorputz zetatsua eta hidratatua lortzeko.\nIltzeak indartzen ditu. Eskuak jendeari aurkezteko gutuna dira. Iltze hauskor edo hozkatuek segurtasunik eza edo ahultasunak adierazten dituzte; produktu natural honekin haustura saihesten da eta distira handitzen da.\nElastikotasun handiagoa larruazalean. Bere mantenugaiek mundu osoko kirolariek aukeratutakoa bihurtzen dute. Karite gurina masajeek jarduera fisikoen ondoren toxinak ezabatzea eta muskuluak erlaxatzea ahalbidetzen dute.\nSunscreen. Egun beroetan kanpora joatea izpi ultramoreak babesteko ezer gabe, akatsa da. Erredurak eta zimurrak dira ondorioetako batzuk; horregatik, eguzkitako krema leun gisa erabiltzea gomendatzen da.\nKarite gurina motak?\nFindu gabe eros daiteke, hori da bere propietate natural guztiak bere horretan mantentzen dira. Bere mantenugaiak eta bitaminak bere esentzia guztietan daude eta hidratatzeko eta hidratatzeko ahalmena handiagoa da.\nBestalde, merkatuan daude dagoeneko findutako produktuak. Horrek esan nahi du kimikako elaborazio prozesua egin dela merkaturatzeko. Orokorrean, bilatzen dena A bitaminak ematen duen kolore horixka kentzea da, baita naturak duen lur eta intxaur usaina ere.\nOso erraza da aplikatzeko metodoa; gizonezkoei gustatzen zaien zerbait ez du denbora behar. Hartu gurin pixka bat esku artean, igurtzi eta berehala eraldatu tratatu beharreko eremuan hedatzen den olio bat. Gorputz osoko hidratazioa indartzeko, komeni da koilarakada bat jartzea bainuko uretan.\nKarite gurinaren kontraindikazioak\nEz dute produktu hau erabili behar intxaur alergiak dituzten pertsonak.\nLatex alergikoak dituztenek kontuz ibili beharko lukete eremu txiki batean kokatzeko eta haren eragina ikusteko; Latex naturalaren ehuneko oso txikia du.\nBi talde hauetatik kanpo, pertsona mota askok onura ateratzen diete karitei; haurrek, helduek eta adinekoek beren osasuna babesten dute metodo honekin.\nKarite gurina errezeta\nAzala gaztetu eta osasuntsuentzat, produktua bere egoera naturalean oso eraginkorra da. Baina baita etxeko erosotasunean egin daitezkeen konbinazioak daude eta horrela bere onurak handitzen dira.\nOsagai gutxi eta karite gurina izanik, edertasuna bermatzen duten ile egokitzaile eta kremak prestatzen dira. The gorputzaren behar guztiak estaltzen dituzten osagarri naturalak zahartzaroari aurre egiteko.\nOinetako ixten leuna\nOinetako itxiak erabiltzeagatik, oinak ez du behar bezala arnasten; Orduan hain gaizki agertzen den gogortasuna agertzen da eta iltzeak horixka bihurtzen dira. Egin tratamendu hau zelula hilak birsortzen ditu eta ingurua biziberritzen du.\nBehar diren osagaiak\n½ kopa karite gurina\n2 koilarakada koko olio\n15 gr erle-argizaria\n10 tanta piper esentzia\nEkarri gurina eta olioak suabe arte, urtu arte. Ondoren, jarri lapikoa oinarri hotz baten gainean eta irabiatu osagai guztiak batu arte, gehitu menta esentzia; horrekin, egin masaje leunak. Prestaketa pixka bat gordetzeko, tapa duen beirazko ontzia hobe da.\nUrteekin ilea ahultzen doa eta inori mesede egiten ez dioten erorketak nabaritzen hasten zara. Girotzaile hau sustraiak indartzen ditu burusoiltasuna ekidinez.\n1 kopa koko olio\n½ kopa mahats-hazia\nJarri osagai guztiak ontzi batean eta mikrouhin labean urtu arte.\nBitartean beste ontzi handiago bat hartu, bota ura eta gehitu izotza.\nJarri katilu txikia bestean eta irabiatu pasta krematsuagoa osatzeko.\nGorde estalkia duen poto batean.\nPrestakinari E bitamina kapsulak gehi dakizkioke.\nOrokorrean gizonek denbora gutxiago ematen dute estetika bisitatzen, baina horrek ez du esan nahi larruazal osasuntsua merezi ez dutenik. Horregatik, karité gurina duten aholku hauek ezin hobeak dira haientzat. Ekonomikoa, egiteko eta erabiltzeko erraza, denbora gutxian eta emaitza bikainak dituena.\nArtikuluaren bide osoa: Gizon dotoreak » Zaintza pertsonala » Kosmetikoak » Karite gurina edertasunean\nIlea mozteko gizon luzeak


Domusa Teknikek berrikuntzaz betetako tarifa berria aurkeztu du | Domusa\nDomusa Teknikek berrikuntzaz betetako tarifa berria aurkeztu du\nDOMUSA TEKNIK enpresak sektoreko profesionalei zuzendutako 2020 Tarifa berria argitaratu du. Tarifa hori urriaren 1etik dago indarrean.\nBerrikuntza nagusien artean, autokontsumorako DS-WATT kit fotovoltaikoen gama berria eta konektagarritasuna duten BIOCLASS IC pellet-galdaren gama nabarmentzen dira. Halaber, gasoil gama handitu du SIRENA MIX DUO HFD CONDENS kontrol analogikoa duen kondentsazio eredu berriarekin eta HYDRINOX 500 eredua duen altzairu herdoilgaitzezko termo elektrikoen gamarekin.\nWiFi bidez serieko konektibitatea duten pellet-galdaren gama. FLAME LOGIC errekuntzaren kontrol adimenduneko sistema bat ere badu, sugarraren kalitatearen eta aire-fluxuaren etengabeko azterketaren bidez biomasa-granulatuen errekuntza optimoa bermatzen duena.\nDS-WATT DOMUSA TEKNIK enpresak autokontsumorako energia berriztagarriak erabiliz garatutako kit berria da. Kit berri honek, DUAL KLIMA bero-ponparekin konbinatuta, autokontsumo-tasa handiak lortzea ahalbidetzen du. Aipatu behar da muntaketa erraza dela, moduluak fabrikatik integratuta baitaramatza autokontsumorako prestatutako inbertitzailea eta korronte-babesleak.\nSirena Mix Duo HFD CONDENS gama berriarekin, DOMUSA TEKNIK enpresak gasolio-galdaren gama handitu du. Burdina urtua kondentsatzeko gasolio-galdarak dira, kontrol analogikoarekin, eta urte-sasoiko eraginkortasuneko prestazio handiak dituzte ( % 90), bai eta emisio NOx murriztuak ere (< 120Mg/kWh).\nHalaber, katalogoan sartu du edukiera handiko termo elektriko berria (500 litro), altzairu herdoilgaitzez egina eta dentsitate handiko poliuretanozko isolamenduarekin.


Robert Helpmann - Wikipedia, entziklopedia askea.\nMount Gambier (en) , 1909ko apirilaren 9a\nSydney, 1986ko irailaren 28a (77 urte)\nkoreografoa, antzerki aktorea, zinema aktorea, ballet dantzaria eta antzerki zuzendaria\nBritainiar Inperioko Ordenaren komendadorea (1964ko ekainaren 13a)\nAustralian of the Year (1965)\nKnight Bachelor (1968ko urtarrilaren 1a)\nRobert Helpmann (Mount Gambier, Australia, 1909ko apirilaren 9a - Sydney, Australia, 1986ko irailaren 28a) australiar dantzari, aktorea eta koreografoa izan zen.\n1933 eta 1950 bitartean Londresko Sadler's Wens Ballet-en parte hartu zuen, Margot Fonteyn dantzari ospetsuarekin batera. Garai hartan obra asko estreinatu zituen: Job (1933), Nocturne (1936) eta Sirenak (1946).\nKoreografo gisa sortu zituen obren artean aipagarriak dira, besteak beste, Hamlet (1942), Adam Zero (1946) eta Errauskine (1965).\n1963ko 55 Days at Peking filman ere antzeztu zuen.\nFilmetarako koreografiak ere egin zituen: Zapatilla gorriak, Hoffmanen ipuinak. Rudolf Nureievekin batera On Kixote (1973) balletaren zinemarako bertsio bat prestatu zuen.\n1975-1976 denboraldian Australian Balleten zuzendari izan zen. Askotan dantzatu du Royal Balleten, artista gonbidatu gisa.\nMultimedia: Robert Helpmann\nBNF: 13895119q (data)


Showlidarité egunak Irisarrin\nOstiral eta larunbat huntan iraganen dira Irisarrin, Showlidarité egunak, aurten ere bi umoristen ikusgarriekin. Aurten gainera, urte betzte bat ospatuko dute. Sholidarité-k bide egin baitu sortu denetik ! Patrick Dagorret elkarteko lehendakaria\nGaraziko gaztetxeak lokal berria ideki du Donibaneko zitadelako karrikan\nBertsu, kantu, filma, gogoetaldi, animazio desberdin frango proposatzen ditu Urri huntan, Garaziko gaztetxeak. Hauen berri emanen daukute Maialen, Jon eta Kamila-k. Bainan lehenik, diru bilketa kanpaña bat abiatua baitute gaztetxearen dirustatzeko, jendeen laguntzak eskuratzen dituen crowfunding delako bat muntatuz besteak beste, hau zertan duten erraiten dauku Maialen-ek\nHaiz'egoa korala Donibane Garazin\nHaiz'egoa Baiona aldeko gizon taldea Donibane Garazin ariko da asteart huntan Bankako Menditarrak taldearekin. Taldearen aurkezpena Kantaria den Battitt Sabarots-ekin\nArnegi eta Luzaide parrez par : Zer ikusten duzu beste aldera begiratzean ?\nLuzaide eta Arnegi parrez par diren 2 herri dira. Luzaidarrek nola ikusten duten Arnegi, ta Arnegitarrek Luzaide : hala zer lekukotasun biltzen duen “Beste Aldean” proiektuak. “Basarea” elkartearen baitan, “Kanalduderen” laguntzarekin, lana ereman du, “Kanpoko bulegoa” elkarteak. Mark Badal\nOnddoen eguna Koxe Larre-ekin\nUrte guziz bezala, Papunak elkarteak Onddoaren eguna antolatzen du, onddo mota desberdinak ezagutzeko. Igande huntan, Urriaren lehenean emaiten dute hitzordu Donibane Garaziko merkatu estalian. Papunak elkarteko Koxe Larre\nMunhoa-ko lasterkaldia Lasan\n7garren aldikotz, Munhoako lasterkaldia urriaren 1an, oinez edo lasterkaldia (19km 1100 metra desmaila). Jeff Arrabit antolatzailea\nDebate biziki interesgarria segitu ahal izan dugu, joan den larunbatean Banka. Mugikortasun egunaren karietan, berritz mahain gainean ezarri da Aldudeko ibarrean 8 hilabete hauetan emana den garraio esperimentazioa eta bereziki horren iraunkortasuna. Debaterat etorriak ziren Euskal Hirigune Elkargoko hautetsi zonbait eta erantzun konkretuak eman dituzte. Jojo gure lankidea mintzatu ahal izan da, debatetik landa, Mizel Ozafrainekin…\nKantaldi Bankan buruilaren 30an\nHeldu den larunbatean, irailaren 30-ean Bankako Suaia elkarteak Kantaldi bat antolatzen du elizan. Pauline eta Juliette, Menditarrak eta bankarrak kantuz entzuteko parade. Ramuntxo Zaldunbide –k oroitarazten dauku nor diren Suia elkarteko kideak eta zer helburu duten.\nZirko atelierrak Baigorrin\nTxomin Zubietak Zirko atelierrak proposatzen ditu urri huntatik goiti Baigorrin, haurrentzat eta helduentzat, elebidunez. 06 33 79 99 86\nGaraziko igeri lekua : azken eguna\nGaraziko igeriketa taldeak egun berezia antolatua zuen larunbatean. Azken topaketa bat, igerileku berria estrenatu aintzin. Parada ere etorkziunaz gogoetatzeko. Pantxika eta Arbil, klubeko arduradunak entzungai. Yves Darraq ongi ezagutzen dute Garaztarrek, igerilekuaren arduraduna izan baita luzaz, igeri erakasle eta trebetzaile. Larunbatean Igerilari taldeak eskertu du urte luze hauetan egin duen lanagatik.


Itxialdia luzatu nahi du Madrilek, Aste Santua igaro arte | Gizartea | Berria\nItxialdia luzatu nahi du Madrilek, Aste Santua igaro arte\nKontrol bat Pasaian. GORKA RUBIO / FOKU Tamaina handiagoan ikusi\nMADRIL. Espainiako Estatuaren menpe dauden erkidegoen konfinamendu perimetralari eta joan-etorriak mugatzeko neurriei eutsi nahi die Espainiako Gobernuak. Intzidentzia metatua 100.000 biztanleko 50 kasura murriztu nahi du Osasun Ministerioak, eta, horretarako, ezinbestekotzat jo dute neurriak sobera ez malgutzea. Hori planteatuko du Carolina Darias ministroak gaur, erkidegoen arteko osasun batzordean. Eusko Jaurlaritzako eta Nafarroako Gobernuko ordezkariak izanen dira bilkura horretan, besteak beste.\nMinisterioko osasun teknikarien jarrera zein izanen den aurreratu zuen Espainiako Osasun Larrialdiak eta Alertak Koordinatzeko Zentroko zuzendari Fernando Simonek, atzo: «Gaitza transmititzeko baldintzei erreparatuta, ez dut uste [erkidegoen arteko mugak zabaltzea] planteatu ere egin beharko genukeenik».\nOsasun Ministerioko adituek «erantzukizuna» eskatu dute, «izurriaren laugarren olatu bat» eragozte aldera.\nDepresio kasuen goranzko joeraz ohartarazi dute


Pedro Mari Otaño - Wikipedia, entziklopedia askea.\nZizurkil, 1857ko urtarrilaren 26a\nRosario, 1910eko maiatzaren 6a (53 urte)\nbertsolaria, idazlea eta poeta\nPello Mari Otaño Barriola (Zizurkil, Gipuzkoa, 1857ko urtarrilaren 26a – Rosario, Argentina, 1910eko maiatzaren 6a) bertsolaria eta euskal idazlea izan zen. Batez ere bertso paperengatik zen ezaguna (ez zuen jendaurrean kantatzen, eztarri arazoak zituelako), baina poesia ere landu zuen. Gaur egun oraindik oso ezagunak dira Ameriketatik bidaltzen zituen bertso paperak. Otañoren bertsoen ezaugarri nagusietako bat lirismoa da; izan ere, herriaren izpiritua inoiz baztertu ez bazuen ere, haren bertsoek sarritan poesia landuaren balioa dute.\n1.2 Argentinara lehen eta bigarren bidaiak\n1.4 Hirugarren eta azken bidaia\n1.6 Heriotza eta oihartzuna\n6 Pello Mari Otañori buruzko lanak\nZizurkilen[aldatu | aldatu iturburu kodea]\nErrekalde baserria. Hemen jaio zen Pello Mari Otaño 1857an\nPello Mari Otaño Barriola Zizurkilgo Errekalde baserrian jaio zen 1857ko urtarrilaren 26an. Juan Pedro eta Juana Bautista gurasoek bederatzi seme-alaba izan zituzten, Pedro Mari hirugarrena izan zelarik. Bertso tradizio handikoa zen Otañotarrena: aitona Pedro Mari Otaño, Errekalde zaharra, aita Juan Pedro, osaba Joxe Bernardo, honen alaba Plazida, amona Mikela… guztiak bertsolari. Amak eta haren aldeko Barriolatarrek, berriz, beste arrasto garrantzitsu bat utzi zuten Pedro Marirengan. Liberalen pentsamoldea eta goi mailako kultura, garai hartan batere ohiko ez zena.\nFamilia ugari, Errekalden gehiegi ziren eta Pedro Mariren aitak etxe xume berri bat eraiki zuen Zizurkildik eta Adunatik zetozen bideek bat egiten zuten tokiak: Karidadeko Benta, horrela deitua etxekoen eta lagunen artean egin zutelako. Aitak Donostian jardun zen hargintzan eta amak, berriz, Zizurkilgo benta kudeatu zuen.\nArgentinara lehen eta bigarren bidaiak[aldatu | aldatu iturburu kodea]\nPello Mari Otaño Barriola, 1857/1910. (Familia)\nLaster iritsiko zen Bigarren Karlistaldia eta gerrara joan beharreko arrisku bizia. Hori saihestearren, 1875ean Ameriketarako bidea hartu zuen Pello Mari Otañok. Baina denbora gutxi eman zuen itsasoz bestalde eta, lau urte ondoren, soldaduska egin beharraren zama kendu ziotela jakin orduko, Donostiara itzulita zegoen. Badakigu 1879an, ama hil zenean, etxean zela.\nZehaztu gabeko data batean, Pasaiatik abiatuta, Ameriketarako bigarren bidaiari ekin zion. Ez dakigu ziur noiz abiatu zen Otaño, baina 1889an Argentinan ageri da. Bizimodua aterako bazuen, denetik egin behar izan zuen. La Baskonia aldizkariak kontatzen zuenez,\n« …cuando le ha faltado ocupación en tareas delicadas, como hacer un asiento en los libros, se ha prendido a la pata de un bagual (zaldi basatia) y le ha clavado una herradura… edo …alambrador de la Pampa, hornero, tenedor de libros, herrador y poeta… »\nBaita artzain ere, Otañok berak Ameriketako Panpetanbertsoetan kontatzen duenez. Orduan gaixotu omen zen Pello Mari. Haren biloba Susana Ardanaz Otaño Txurik kontatzen zuenez, asma gaitzak hartua zuen. Horren eraginez, oso eztarri txarrekoa zen eta Pello Mariri Kattarro izengoitia jarri zioten. Eztarri txar harengatik kanturako bideak itxita edukitzeari zor diogu, ordea, Otañok hainbeste bertso sorta eder eta oparo idatzi izana.\nPello Mari Otañok bere bertso kutunak liburu batean idatzi zituen. Familiak beti maitekiro gorde zuen, soka batez lotuta: "El libro atado" (Familia)\nOtaño bera liburu batean idazten joan zen sortzen zituen lan guztiak, bere "Oroimenak".  Horrela, bertso eta beste hainbatez osatutako manuskrito harrigarria iritsi da guregana, familiak gaurdaino soka batez gorde duen idazlan bikaina: "el libro atado" deitzen ziotena, Zizurkilgo Hernandorena Kultur Elkartearen dohaintzaz gaur Donostiako Koldo Mitxelena Liburutegian jasota dagoena. Otañok horrela eman zion hasiera lanari:\neta aztutzen dirala noizbait\nizkribatzen ez diranak,\nliburu ontan jarri nai ditut\ngaur edo biar nere semeak\nikasi ditzaten danak.\nPello Mari 1890eko uztailean itzuli zen bigarrenez Argentinatik Donostiara, aitak eta senideek etxea zuten Amara auzora. 1891n, 34 urte zituela, Maria Magdalena Alberdi Deskargarekin ezkondu zen. Malen emaztea 27 urteko Donostiarra zen. Bikoteak hiru seme izan zituen Donostian: Bernardo (1892), Migel (1894) eta Josetxo (1896).\nPello Mariren ogibideari dagokionez, urte haietan dendari, eskribau eta enplegatu gisa lan egin zuela badakigu. Baita tabernari ere. Juan Mari Lekuonaren iritziz, orain garatu zen Otañoren heldutasun poetikoa bete-betean. \nHirugarren eta azken bidaia[aldatu | aldatu iturburu kodea]\n1898: Familia osoa Argentinara emigratzeko baimena. (Familia)\nPello Marik hirugarrenez itsasoaren bestaldera joatea erabaki zuen. Oso bertsolari eta poeta ezagun eta maitatua bazen ere, ezin esan liteke Otaño hemen eusteko ahalegin handirik egin zenik.  "Ez nua borondatez, bearrak narama", zioen berak. Hori bai, sekulako agurra eskaini zioten. Abiatu aurreko gauean, Donostiako Orfeoiak saio hunkigarri bat eskaini zion etxepean.  Biharamunean, berriz, egundoko jendetza bildu zen Pasaiara, Otaño handiari agur esatera. Beste zenbait bertsolarirekin batera, han zen Joxe Manuel Lujanbio, Txirrita ere.\nArgentinan familia Pehuajó herrian jarri zen bizitzen. Han hiru alaba izan zituzten Pello Marik eta Malenek: Teresa (1899), Joana (1903) eta Malentxo (1907). Euskara irakasle lanetan ere aritu zen Buenos Aireseko Laurak Bat Euskal Etxean. Irakasteko Pello Marik sistema propioa sortu zuen: eskuz idatzitako oharrak, aditzak, esaldiak… Otañok berak Cátedra del Bascuence deitu zion. \nOrtiz de San Pelayorekin batera Artzai mutila opera prestatu zuten (1900) - Alkar olerkien bilduma argitaratu zuen (1904). 1934ko edizio hau familiak erabiltzen zuena da. (Familia)\nAzken egonaldi hori zinez emankorra izan zen Pello Mariren bertsogintzan. 1900. urterako plazaratuak zituen Lagundurikan danoi, Zazpiak bat, Amerikako Panpetan, Mutil koskor bat, Txepetxa... Felix Ortiz San Pelaio musikari azpeitiarrak eta berak, lankidetzan, Artzai mutila opera egin zuten, Euskal Herritik kanpo eta euskaraz sorturiko lehen opera.\nHurrengo urteetan poema ederrak sortzen jarraitu zuen. 1904an Pehuajótik Buenos Airesera joan zen bizitzera eta han argitaratu zuen Alkar bertso-bilduma. Dagoeneko begien bistakoa da Pello Mari Otañoren bilakaera politikoa. Etxean liberalen iturritik edan ondoren, errepublikazale eta foruzale agertu zen gero, eta azken urteetan abertzale. Euskararen ikerkuntzan ari izandako Euskal Herriko eta nazioarteko zenbait pertsona garrantzitsuren aipuak egiten zituen: Vinson, Bonaparte, Humboldt, Larramendi, Kanpion…\nBilakaera horren arrazoia Sabin Aranaren lanak ezagutzean datza ziur asko. Haren ideiak erabat bere egin zituen: \nOtaño-Alberdi familia 1910ean: Zutik, ezkerrean, Josetxo; erdian, Migel eta, eskuinean, Teresa. Eserita, amatxo Malen eta Bernardo. Behean, Malentxo, ezkerrean eta Juanita, eskuinean.(Familia)\nJaso dezagun bere bandera,\nOtañoren azken urteetako mintzaldia abertzalea bihurtu zen, euskara eta Euskal Herriarentzat justizia eskatuz, hitzaldi nahiz bertsoen bidez. Euskal Herriaren batasunaz idatzi zuen, mugaren bi aldeetako euskaldunez, bitan banatzen gaituen Bidasoa ibaiaz, euskararen makurrez… Honen adibide da 1900. urtean idatziriko Zazpiak bat izeneko sorta. Hemendik aurrera ere Pedro Mariren ordez Pello Mari izenarekin sinatuko ditu bere lanak eta, haren biloba Txurik kontatzen zuenez, horrela ezagutuko zuten etxekoek ere: aitona Pello Mari.\nBere azken bertsoak 1910ean espainiarrekiko independentziaren mendeurrena ospatzen ari zen Argentinari berari eskaini zizkion Pello Mari Otañok, nahiz bera lan hori argitaratuta ikustera ez zen iritsi. 1810eko maiatzean hasitako iraultzari aipu eginez, horrela zion olerkariak: \nDenok maitaro agurtzen degun\naska ditzala euskal lurra ta\nkatibu dauden guztiyak.\nOsasunez pattal jarritzen zuen baina lan egin beharra zegoen eta asmak arazo handiak eragiten zizkion. 1910eko hasieran Rosario inguruan zebilen hango soroek jasaten ari ziren otien erauntsi izugarri bati aurre egin eta menpean hartu nahian. Han izan zuen txakalaldiak kezkaturik, maiatzaren 5ean Bernardo semeari deitu zioten, berehala joan zedin. Biharamunean Rosario bertara eraman zuten. Hantxe hil zen, bihotzekoak emanda. Gorpua Rosarioko hilerrian geratu zen hasieran, baina ondoren, familia La Platara bildu zenez, han ehortzi zuten Otaño amona Malenen ondoan.\nHeriotza eta oihartzuna[aldatu | aldatu iturburu kodea]\nLa Platako kanposantuko nitxario honetan dago ehortzita Otaño familia. Beheko-eskuinekoan, Pello Mari eta Malen, biak elkarrekin.\nBai Argentinan bertan, bai Euskal Herrian, sekulako samina eragin zuen Pello Mari Otañoren heriotzak. Egunkari eta aldizkariek asko idatzi zuten zizurkildarrari buruz, etengabeak izan ziren haren ohorez idatziriko bertso eta artikuluak.\nOtañoren lana ondo asko aztertu duen Pello Esnalen esanetan, baldin eta bertsolaritzaren historia idazteko sei bertsolari aukeratu beharko bagenitu, Pello Mari Otaño izango genuke bat, zalantzarik gabe. Besteak Xenpelar, Txirrita, Uztapide, Basarri eta Amuritza. Juan Mari Lekuonak zioenez, Basarrik eta Uztapidek ere eredutzat hartzen zuten Otaño. Amuritza etorri arte, beharbada gehienik eragin duen maisua izan da Otaño bertsolaritzan”. \nAipatu beharra dago Aita Zavalak egindako ikerketa eta lana Pello Mari Otañoren bertsogintza arakatuz: “Bizitzaren egille eta bertsoen biltzaille” zioen berak. Horren emaitza bikaina izan da 1993an bi liburukitan argitaratu zuen “Pedro M. Otaño eta bere ingurua”  lan mardul eta sakona. Zavalak zioenez, "euskera bizi bada, Otañoren bertsoak ere biziko dira. Eta auek arnasik badute, gure izkuntzak ere izango du".\n2010ean, Pello Mari Otañoren heriotzaren mendeurrena gogora ekarriz, Zizurkilgo herriak ekitaldi sorta prestatu zuen. Besteak beste, Herriko Seme Kutuna izendatu zuen Otaño. Pello Esnal izan zen izendatzearen ohore hori era bikainean arrazoitu zuena.  Zizurkilgo Hernandorena Kultur Elkarteak, bestalde, herriko poeta handiaren biografia berri bat argitaratu zuen: “Pello Mari Otañoren arnasa, 1857-1910”. \nTxirritarekin eta Udarregirekin ibili zen bertsotan, baina, batez ere, bertso jarriengatik da ezaguna: Mutil koxkor bat, Ameriketako panpetan, Lagundurikan danoi eta Txepetxa dira haren bertso sail ezagunenetako batzuk.\n"Limosnatxo bat" edo "Mutil koxkor bat" izenburuen pean idatziko sorta bertsolaritzaren historiako ezagunenetarikoak dira. Oso bereziak, izan ere, bertsoak arrazoi nagusia eta ustekabea azken puntuan izaten du. Otañok, berriz, kontrakoa egiten zuen: azken puntua beti berdina erabili. Horrek bertso guztietan errima berbera erabiltzera behartu arren, indar eta kalitate handia du sorta osoak.\nBat-bateko bertsogintzarako eztarriak ez zion gehiegi laguntzen, eta «Katarro» ezizena jarri zioten. 1930ean Alkar olerki onenak izeneko bertso bilduma kaleratu zioten. Itxaropena argitaletxeak beste argitalpen bat egin zuen 1959an.\nAlkar olerki bilduma eman zuen argitara Argentinan 1904. urtean, eta Artzai mutilla opera 1906an.\nAlkar olerki onenak. Olerki onenak alkar (1930, Iñaki Deunaren Irarkola)\nAlkar (1904, Buenos Aires)\nBertsoak (1959, Itxaropena)\nArtzai mutilla (1906, Buenos Aires)\nEskuizkribuak[aldatu | aldatu iturburu kodea]\n2014ko abenduaren 26an jakin zenez, Pedro Mari Otañoren hainbat eskuizkribu bildu zituen KM Kulturuneak eta bertan Argentinan igarotako urteak kontatzen ditu. Hernandorena kultura elkarteak dohaintzan eman zizkion Gipuzkoako Foru Aldundiari.\nEskuizkribu hauek eman ziren dohaintzanː\nPedro Mari Otañoren oroimenak eskuizkribua. Donostia, 1894. El libro atado moduan ere ezaguna-\nCátedra de bascuence eskuizkribua. Laurak Bat elkartea. Buenos Aires. 1904ko azaroaren 21ean aurkeztua.\nAlkar argitalpena. Pedro Mari Otañoren olerki hautatuak. La Basconia, Buenos Aires, 1906.\nPoesías Vascas argitalpena.\nPello Mari Otañoari omenaldian Zizurkilgo alkatea eta Antonio Zabala ikerlaria.\n1994. Zizurkileko udalak omenaldia egin zion Antonio Zabala ikerlariaren lankidetzarekin, eta busto bat jarri zuen herrian.\n↑ Koldo Mitxelena Liburutegia - Hernandorena Kultur Elkartearen dohaintza\n↑ Ahozko Euskal Literatuta, 1982\n↑ La Baskonia, 1910ko maiatzaren 30ean,\n↑ Pello Mari Otaño: Oroimenak\n↑ Koldo Mitxelena Liburutegian, Hernandorena Kultur Elkartearen dohaintza\n↑ Arana eta Goiri’tar Sabin zanari bere eriotzaren irugarren urte-mugan (1906)\n↑ Euskaldunak Arjentinan dierri onen lokabetasunaren lenengo eunki-mugan – 1910\n↑ I. Susaeta, «Pedro Mari Otañoren hainbat eskuizkribu jaso ditu KM Kulturuneak», Berria, 2014-12-27\n↑ «Eskuizkribuak», Berria, 2014-12-27\n↑ Aiurri. (1994). Omenaldia Pello Mari Otañori.. Aiurri aldizkaria, 2. zbkia, 24 or..\nPedro Mari Otaño, Literaturaren Zubitegian.\nPello Mari Otaño , BDB bertsolaritzaren datu-basean\nPello Mari Otaño (1857-1910). Zizurkilgo urteak, Euskonews\nPello Mari Otañori buruzko lanak[aldatu | aldatu iturburu kodea]\nAita Zavala, 1993: Pedro Mari Otaño eta bere ingurua. Bi zatitan.\nHernandorena Kultur Taldea, 2010: Pello Mari Otañoren arnasa (1857-1910).\nEuskitze, Xabier, 2013: Pedro Mari Otaño Barriola - Bidegileak 61.\nZizurkilgo Hernandorena Kultur Elkarteak dokumentazio ugari bildu du Pello Mari Otañoren inguruan. Guztia era askean eta dohain eskura daiteke.\nJatorrizko testuak: Egilea:Pedro Mari Otaño\nISNI: 0000 0001 2030 1714\nLiteraturaren Zubitegia: 283\nBNF: 10532668d (data)\nOrriaren azken aldaketa: 1 apirila 2021, 16:09.


Kategoriaren artxiboa: dry stout\nGARAGARDOAK: Guinness Original\n2012(e)ko martxoak 21 -n igor-kargitaratuta\nDuela bi aste Dry Stout garagardo mota aurkeztu zen eta gaurkoan garagardo mota berbereko marka konkretu bat dugu, Guinnes enpresaren Dry Stout garagardoa alegia (1820. urtea).\nJatorria: Guinness (Dublin, Irlanda)\nHartzidura mota:Azaleko hartzidura\nJatorrizko dentsitatea: 11,5 ºP .\nMalta: Garagar malta eta malteatu gabeko baina txigorturiko garagarra (10%)\nLupulua: 40-50 IBU inguruko garratztasuna, garagardo nahiko garratza egiten duena.\nTxokolate, karamelu eta kafearen arteko nahasketa bat nabari daiteke zaporean, malta txigortuari eta malteatu gabeko garagar txigortuari zor zaiona. Ez zaio lupuluaren usain edo zaporerik nabaritzen, baina bai ordea lupuluak ematen dion garratztasun altua. Nitrogeno gasez ateratzen denez (karbono dioxidoaren ordez), apar oso dentsoa eta burbuila txikikoa sortzen da. Oso gorputz handia duen garagardo bat da.\nKategoriak dry stout, garagardoak, guinness original\nKategoriak Azaleko hartzidura, dry stout, sailkapena


Bidasoa-Txingudi Mugaz Gaindiko Partzuergoaren Batzar Nagusi berria eratu da - Bidasoa-Txingudi Mugaz-gaindiko Partzuergoa\nBidasoa-Txingudi Mugaz Gaindiko Partzuergoaren Batzar Nagusi berria eratu da\nHendaiako udaletxean gaur goizean ospatutako bileran Batzar Nagusiko karguak izendatu dira, eta zuzendaritza batzordea eta lan batzordeak osatu dira.\nHendaiako Udaleko Osoko Bilkuren Aretoak Bidasoa-Txingudi Mugaz Gaindiko Partzuergoaren Batzar Nagusiaren bilera bat hartu du gaur goizean. Bilera horretan, Batzarra eratu da, hau osatzen duten karguak izendatu dira, organo horrek egingo dituen ohiko bileren aldizkakotasuna ezarri da, Partzuergoko Zuzendaritza Batzordea eta Lan Batzordeak osatu dira eta Partzuergoak parte hartzen duen erakundeetako ordezkariak izendatu dira.\nJoan den maiatzean Irunen eta Hondarribian egindako udal-hauteskundeak direla eta, eta Partzuergoaren estatutuen 14. artikuluaren arabera, Batzar Nagusiko ordezkarien agintaldia amaitu egin da, izendatu zituzten karguak berritu direlako. Hori dela eta, bi udaletako osoko bilkurek hiru ordezkari aukeratu behar izan dituzte.\nIrungo Udalaren kasuan, 2019ko uztailaren 12an egindako osoko bilkuran erabaki zen ordezkariak Jose Antonio Santano alkatea, Xabier Iridoy eta Miren Echeveste izango zirela.\nHondarribiko Udalari dagokionez, 2019ko ekainaren 24an egindako osoko bilkuran Txomin Sagarzazu alkatea, Juan Luis Silanes eta María Noemí Odriozola hautatu ziren Batzarrerako ordezkari.\nHendaian, udal hauteskunderik egin ez denez, Kotte Ecenarro alkateak eta Richard Irazusta eta Iker Elizalde jarraitzen dute Udaleko ordezkari gisa.\nGaur goizean egindako bileran Partzuergoaren Batzar Nagusia eratu da Irungo eta Hondarribiko udalek izendatutako ordezkariekin, Hendaiako Udaleko ordezkariak mantendu direlarik.\nHorrez gain, Bidasoa-Txingudi Mugaz Gaindiko Partzuergoko presidente Kotte Ecenarro Hendaiako alkatea izaten jarraituko duela xedatu da, eta Irungo alkate Jose Antonio Santano lehen lehendakariorde eta Hondarribiko alkate Txomin Sagarzazu bigarren lehendakariorde izendatu dira.\nGaur goizean egindako bileran, urte bakoitzeko otsailean, maiatzean eta azaroan Partzuergoaren Batzar Nagusiaren ohiko bilkurak egitea ezarri da ere.\nPartzuergoko Zuzendaritza Batzordearen eta Lan Batzordeen osaera\nPartzuergoaren Zuzendaritza Batzordea osaera mistoko organoa da, teknikoa eta politikoa, eta proposamenak egiten ditu, azterlanak egiten ditu, jarduera-irizpideak proposatzen ditu eta, oro har, Partzuergoa dinamizatzen du, gai zehatzetarako lantalde espezifikoak daudela alde batera utzi gabe. Honako hauek osatzen dute: udal bakoitzeko ordezkari batek, batzordeko idazkariak (Hendaiako Udalean kargua duena), Partzuergoko idazkari eta kontu-hartzaileek eta Bidasoa bizirik-eko Zuzendaritzak (bertako kudeatzaile gisa).\nGaur goizean Miguel Angel Páez izendatu dute Zuzendaritza Batzordeko presidente, Arnaud Mandement idazkari eta Juan Luis Silanes Aguirre eta Richard Irazusta mahaikide.\nPartzuergoko lan batzordeei dagokienez, gaur goizean lau batzorde eratu dira euskara, kultura, kirol eta turismo arloetan Partzuergoak dituen programak garatzeko.\nBatzorde horiek, gutxienez, udal bakoitzeko korporatibo batek osatuko ditu, bai eta batzorde bakoitzean tratatzen den eremuko udal-teknikariek eta partzuergoa kudeatzeaz arduratzen den Bidasoa bizirik-eko talde teknikoak ere, zeinak idazkari-lanak egingo baititu batzorde bakoitzean.\nPartzuergoko lehendakariak izendatuko ditu lan-batzordeetako presidenteak eta kideak, partzuergoko udal bakoitzak egindako ordezkaritza-proposamenak ikusita.\nOrdezkariak izendatzea hainbat erakundetan\nEra berean, gaur onartu da Partzuergoko Lehendakaria Partzuergoaren ordezkaria izango dela Bidasoako Erakustazoka S.A.ren Administrazio Kontseiluan, eta Partzuergoko Lehendakariordea izango dela funtzio horiek beteko dituena Lehendakariak Administrazio Kontseiluko kide gisa jardun behar duenean beste ordezkaritza funtzioren baten arabera.\nGainera, Kotte Ecenarro jauna Hendaiako Alkatea izendatu da Bidasoa Txingudi Mugaz Gaindiko Partzuergoaren ordezkari Ficoba Fundazioaren Patronatuan, eta Irungo Alkate José Antonio Santano Clavero eta Hondarribiko Alkate Txomin Sagarzazu Ancisar Bidasoa-Txingudi Mugaz gaindiko Partzuergoko ordezkariak Baiona-Donostia Euskal Eurohiria Garatzeko IEEAn.\nAzkenik, azpimarratu behar da bileran lehendakaritzaren ebazpenen, Zuzendaritza Batzordearen jardueren eta 2018ko aurrekontuaren likidazioaren berri eman dela, eta 2018ko ekitaldiko kontu orokorrak eta 2020ko ekitaldirako aurrekontu orokorren proiektua baliozkotu direla.


BAM, Koronabirusaren (COVID-19) aurrean « BAM Begoñako Andra Mari Irakasleen Unibertsitate Eskola\nINFORMAZIOA ETA GOMENDIO OROKORRAK\nBAM Irakasleen Unibertsitate Eskola Koronabirusak (COVID-19) sortutako egoerari aurre egiten ari zaio, eta jarduerari eusteko hartzen dituen erabaki guztiak hemen jakinaraziko ditu:\n2022/04/22.- Maskararen derrigorrezko erabileraren amaiera BAMen\nApirilaren 19ko 286/2022 Errege Dekretua onartu ondoren, maskara erabiltzea ez da derrigorrezkoa BAMeko espazioetan. Hala ere, espazioen aireztapenari eta gel hidroalkoholikoaren erabilerari eutsiko diegu, eta pertsonen pilaketak saihestuko ditugu.\nAro berri honetan, jarrai dezagun zuhurtziaz jokatzen.\n2021/10/04.- BAM aurrez aurreko irakaskuntza osora itzuliko da urriaren 4an\nBegoñako Andra Mari Irakasle Eskolak BAM urriaren 4an erabateko asistentziara itzuliko da segurtasun-neurriak betez eta bermatuz. Eusko Jaurlaritzako Hezkuntzako Sailak eta EAEko hiru errektoreek irailaren 24an izandako bileran, unibertsitateetan presentzialtasun osoa berreskuratzea erabaki zen.\n2020/06/19.- BAM eta konfinamendua. Nolakoa izan da?\n2020/04/07.- BAMeko Gorputz Hezkuntzako 4. mailako ikasleek #BetiAurreraMugituz proiektua sortu dute\nBAMeko Gorputz Hezkuntzako laugarren mailako ikasleek “Salud Corporal” ikasgaian egin duten proiektu txiki bat ezagutarazi nahi dizuegu.\nProiektua #BetiAurreraMugituz izena dauka eta bere helburu nagusia BAM osatzen dugun pertsonak aktibatzea da. Bideo baten bitartez konfinamendu egun hauetan jarduera fisikoak izan dezakeen paper garrantzitsua transmititu nahi dute .\nHurrengo bideoan, alde batetik jarduera fisikoa modu egoki baten egiteko aholku batzuk aurkituko dituzu. Beste aldetik, lan errutina bat egiteko pausu erraz batzuk agertzen dira. Eta azkenik, errutina honetan txertatu ahal dituzun hainbat jarduera. Espero dugu zure gustukoa izatea.\nHemen dituzu indar-erresistentzia zirkuitua egiteko abestiak (25″ jarduera + 25″ atsedena):\n2020/04/02.- COVID-19: BAMek hartutako erabakiak\nLehenik eta behin, egoera berezi honetan zuek eta etxekoak ondo egotea espero dut. Aste honetan 3 aste beteko dira konfinamendu egoeran eta irakaskuntza ez presentziala egiten, eta denon ahaleginarekin lortu dugu irakaskuntza moldatzea egoera berrira, jarduera akademikoaren haria galdu barik.\nEgoera honetan, urrutiko prestakuntzako sisteman murgildu gara eta ikusi dugu baliabide teknologikoak erabiltzea baino askoz gehiago dela. Hau da, baliabideak eta tresnak ez ezik, irakaskuntza estrategia batzuk ere aldatu behar izan ditugu, eta horrek ahalegin handia eskatzen digun arren, esperientzia berri honetatik ikasten ari gara eta etorkizuneko irakaskuntzari buruzko hausnarketa egiteko balio izango digu.\nEskolako klaustroa batu ondoren, erabaki hauek hartu ditu eskolak erronka berri honi denok ahalik eta ondoen aurre egiteko:\nBigarren seihilekorako jarritako egutegiari eustea, bai ohiko ebaluaziorako, bai ezohikorako.\nBaliteke aurrez aurreko irakaskuntza ezin egin izatea ikasturte honetan, eta egoera amaierara arte luzatzea; horregatik, prozedura bat ezarri da, beharrezkoa izanez gero, ebaluazio sistemak urrutiko irakaskuntzara egokitzeko.\nIrakasleek jakinaraziko dizuete zer moldaketa egin duten, zerbait egokitu beharrik egon bada. Irakasleei eskatu zaie, beranduen, apirilaren 24rako egin ditzatela aldaketak eta horien berri 29rako helarazteko. Irakasle bakoitza jarriko da harremanean zuekin aldaketarik egongo den jakinarazteko.\nEra berean, badakigu egoera honek ondorioak izan ditzakeela etxeko ekonomian. Kasu horretan, zuetako inork zailtasun ekonomikoak balitu eta ezin izango balio aurre egin ordaindu beharreko hilekoari, idatzi, mesedez, jsantamaria@bam.edu.es helbidera, egoera aurkeztuz. Banan banako arreta eskainiko diogu egoera bakoitzari.\nDokumentu honetan ikasle moduan egoera honetan kontuan izan behar dituzun gidalerroak bidaltzen dizkizugu.\n2020/03/15.- BAM #BizkaiaGara boluntarioen laguntza-sarea\n#BizkaiaGara boluntarioen laguntza-sarearekin bat egin nahi duten pertsonek bolunta Bizkaiko boluntariotza-agentziaren bidez egin ahal izango dute, astelehenetik aurrera. Horretarako, 94 416 1511 telefono-zenbakira deitu behar dute, edo mezu bat bidali helbide honetara: bizkaiagara@bizkaia.eus\n2020/03/12.- Aurrez aurreko jarduera akademikoa etengo da BAMen\nEusko Jaurlaritzako Hezkuntza eta Osasun sailek erabakita, aurrez aurreko irakaskuntza etengo da BAMen, bihartik aurrera. Honez gain, etenda geratuko dira BAMen eta BAMek epe horretan antolatutako ikastaro, jardunaldi, mintegi eta ekitaldi guztiak.\nIkasketen jarduerari ekiteko jarraibideak jasoko dituzu zure irakaslearengandik, modu ez-presentzialean lan egiten jarraitu ahal izan dezazun.\nUnibertsitatea zabalik egongo da irakasle eta administrazio eta zerbitzuetako langileentzat.\nHorrez gain, Osasun Sailak gomendatzen du, nahiz eta ikasleok etxeko bizitza normala egin dezakezuen, ahal den neurrian saihestu dezazuela taldeko jarduerak egiten diren esparru itxietan egotea. Era berean, osasun-agintarien gomendioak betetzeko eskatzen dizuegu, hartutako neurriek birusa kontrolatzen lagunduko dutelakoan.\nKontuan izan eskolako web-orria eta korreo helbide hau direla BAMen komunikabide instituzional ofizial bakarrak eta ez zaiela jaramonik egin behar fake news bazter-nahasleei.\nOsasun Saila – Eusko Jaurlaritza\nOsasun Ministerioa – Espainiako Gobernua\nKoronabirusa saihesteko neurriak (PDF-a deskargatu)